text:
[Date Prev][Date Next][Thread Prev][Thread Next][Date Index
][Thread Index
]
BurmaNet Kachin: May 7, 2001
- Subject: BurmaNet Kachin: May 7, 2001
- From: strider@xxxxxxxxxxx
- Date: Tue, 08 May 2001 01:41:00
______________ BURMANET KACHIN ______________
May 7, 2001 Issue # 2
News in Kachin and English about Kachinland
from The BurmaNet News,
an on-line newspaper covering Burma
_____________ www.burmanet.org _______________
To subscribe to BurmaNet Kachin, send an email to
burmanetkachin-subscribe@xxxxxxxxxx or to strider@xxxxxxxxxxxx
MUNG MASA / POLITICS _______
*Kachin Independence Organization: Wunpawng Mungdan Shanglawt Hpung
Ningbaw Galai Ai a Ntsa Mungdan De Ndau Shabra Dat Ai Lam
*Kachin Independence Organization: Announcement on Changing of KIO
Leader
*Shan Herald Agency for News: Coup in Kachin
*Shan Herald Agency for News: Some More About the Kachin Coup
*Myu Tsaw Salum: Myen Hpyen Dap Ni Gaw KIA Hpyen La Ni the Mung Shawa
Hpe Mara Kata Majoi Roi Rip Sat Nat Nga Ai Lam Shiga
*Myu Tsaw Salum: Burma Army Atrocities in Kachinland
*The Nation: Burma: From two-way talks to three-way?
NANG HPAN TSI MAWAN / DRUGS _______
*Langji U E Pyen Yu Su: Kani Majan
SHING RA TARA / ENVIRONMENT _______
*Thulei Kawwei: Manang jan e... Naw Tsun ya rit
MYIT MASA /OPINION _______
*Langji U E Pyen Yu Su: MASHA HKRING TIM, LAIKA N MAI HKRING AI
KAGA SHIGA NI / OTHER _______
*Project Maje: Interpreters needed
___________________MUNG MASA / POLITICS____________________
Kachin Independence Organization: Wunpawng Mungdan Shanglawt Hpung
Ningbaw Galai Ai a Ntsa Mungdan De Ndau Shabra Dat Ai Lam
March 24, 2001
[BurmaNet Kachin Editor's Note: Wunpawng Mungdan Shanglawt Hpung ningbaw
galai ai a ntsa Wunpawng Mungdan Shanglawt Hpung Ginjaw Komiti a
malai Roka Thailand kaw na ndau shabra dat ai laika hpe lawu na hte
maren mu lu ai.
Panlawng]
CENTRAL COMMITTEE
KACHIN INDEPENDENCE ORGANIZATION
WUNPAWNG MUNGDAN SHANGLAWT HPUNG GINJAW KOMITI A NDAU SHABRA DAT AI LAM,
MASAT YAN 1/2001.
WUNPAWNG MUNGDAN SHANGLAWT HPUNG NINGBAW GALAI AI A NTSA MUNGDAN DE NDAU
SHABRA DAT AI LAM
1. Ginjaw Komiti Tingnyang Up magam lit gun hpai lai wa sai Salang Mali
Zup Zau Mai gaw hkum hkrang hkam kaja lam sat lawat hta hkan nna magam
bungli hpe lashum shawt laba pawt matut gun hpai na atsam marai ningra
wa ai majaw, ninghtoi 2001 ning February shata (20) ya shani tara shang
pru hkring sa mat sai.
2. Ginjaw Komiti gaw man taw nga ai Tingnyang Up shara kaw e, ninghtaoi
2001 ning February shata (24) ya shani, Wunpawng Mungdan Shanglawt magam
gun masha hte mungchying mung shawa law malawng ra sharawng hpyi shawn
ai hte maren Salang Lamung Tu Jai hpe tara shang dang san dat ai.
3. Tingnyang Up Salang Lamung Tu Jai woi awn ai npu e, Ginjaw Komiti hpe
mung aprat asak naw ram nna htap htuk ai salang nkau mi hpe jat bang la
nhtawm grau atsam ningja rawng hkra gram hpaw shabawn ning htan dat sai.
4. Ginjaw Komiti gaw, mung masa (policy) ni galai ai lam nnga ai sha lai
wa sai ningbaw ningla langai hte langai woi awn masat jahkrat sa wa ai
jasat jasa lam yan hte maren sha hkan galaw shatup sa wa na.
5. Mungdan Asuya hte Wunpawng Mungdan Shanglawt Hpung Ginjaw a lapran
myit hkrum ga sadi tawn gap hkat shazim nna gaw gap sa wa nga ai mungdan
sim sa lam nhten nrun mat hkra matut makawp maga sa wa na hte, grau grau
ngang grin dam lada wa hkra galaw shakut sa wa na. Buga gaw sharawt
magam bungli ni hpe mung grau grau rawt jat awng dang wa hkra shakut
galaw gun hpai sa wa na.
6. Munghpawm Mungdan ngang grin rawt jat gan ga wa na matu hte Amyu sha
kahkin gumdin lam tut nawng ngang kang grin nga lu na matu mungdan Asuya
hte mung, mungchying mung shawa nlang hte mung lata gindun let shakut
shaja sa wa na.
7. Mungdan kata mungdan shinggan na an-the a jinghku dingsa ni yawng hte
mi moi na hte maren matut hku hkau ganawn mazum sa wa nna jinghku
ningnan law htam jat wa hkra mung lam tam shakut sa wa na.
8. Wunpawng Mungdan Shanglawt Hpung gaw, Amyu sha lam yan hta da ting
tsap sa wa nga ai, Amyu sha gawng malai tai ai, Amyu sha mung masa hpung
langai mi rai nga ai hte maren masha langai ngai e, U-hpung langai ngai
e, mung masa hpung (Party) langai ngai e u-shoi jum ai hpung nre. Rai
timung, masha shagu, U-hpung shagu hte hku hku hkau hkau ganawn mazum sa
wa let shawang tsaw ra myit hte hpaji jaw garum madi shadaw ai lam ni
hpe kabu gara hte hkap la na ga ai.
9. Mungdan kata mungdan shing gan na jinghku dingsa jinghku ning nan ni
hte mungchying mung shawa nlang kaw nna Wunpawng Mungdan Shanglawt Hpung
a ntsa e nhtum nwai ai shawang tsaw ra myit hte tut nawng hpaji jaw pawn
ba la nga na hpe na chying wa myit mada ra sharawng nga ga ai.
Ginjaw Komiti
Wunpawng Mungdan Shanglawt Hpung
2001 ning, March shata (24) ya,
Pa Jau
___________________________________________________
Kachin Independence Organization: Announcement on Changing of KIO Leader
[BurmaNet Kachin Editor?s Note: This is an unofficial translation of the
KIO statement above.]
CENTRAL COMMITTEE
KACHIN INDEPENDENCE ORGANIZATION
INFORMATION RELEASE FROM THE CENTRAL COMMITTEE OF KACHIN INDEPENDENCE
ORGANIZATION NO.1/2001
THE ANNOUNCEMENT TO THE COUNRTY ON CHANGING KIO LEADER
On 20th February, 2001, Mr. Malizup Zau Mai, President of KIO, retired
from his position because of his health problems.
On 24th February, 2001, Central Committee elected Mr. Lamung Tu Jai as
the President of the KIO
Under the leading of a new president Mr. Lamung Tu Jai, Central
Committee has been reorganized with some more younger officers to
strengthen the Committee.
The Central Committee has not changed its policies and will be continue
to pursue the course set by former leaders; to protect and try to remain
in the cease fire between SPDC and KIO/KIA; to pursue more regional
development in Kachin State. In order to develop regional stability and
national unity, the KIO will co-ordinate with SPDC and all civilians.
The KIO will remain in contact with long time friends from inside Burma
and around the world and seek more new friends.
As the Kachin Independent Organization is a group of the political
organizations who participate in national affairs and who are also
representative of the civilian population. The KIO is not dependent on
any single person, group or political party, but the KIO will work
together with every person, every group and every political party. The
KIO appreciates any good idea, any good opinion, and any support for the
Kachin People. The KIO hopes to receive any suggestions or ideas from
inside outside friends and from any person.
Central Committee
Kachin Independent Organization
24th March, 2001
___________________________________________________
Shan Herald Agency for News: Coup in Kachin
February 25 2001
A source form northern Shan State said a faction of young Kachin
officers led by Brig Gen Tujai has taken control of the Kachin
Independence Army's headquarters since 20 February.
Gen Zaumai, President;
Gen Zawng Hkra, Vice President;
Dr Tuja and Zau Bawm ( ? )
had been detained. Their fate is unknown.
3 battalions of junta troops have cordoned off the area and demanded to
know whether or not the truce agreement is still honored.
There is fear that another incident like Mong Koe will be repeated.
The Mong Koe Defense Army, another ceasefire group, disintegrated when
junta troops intervened amid their internal fighting in November last
year.
___________________________________________________
Shan Herald Agency for News: Some More About the Kachin Coup
(Continued)
Dated 26th February 2001
Leaders in Apprehension
1. Zau Mai (President)
2. Zong Khra (Secretary)
3. Doctor Du Kya
4. Zau Phan (G.1)
5. Zau Bawm
6. Colonel Sunny
Group that stage the Coup
1. Zau Ing (VCS) Leader
2. Gum Shawng (Myitkyina Special Commando Squad Leader)
3. Lamong Panla (253 Battalion)
4. Naw Pawk (2nd Brigade Commander)
The said above leaders who collaborated together stage the cop.
For the time-being (Lamong Du Kyai) was re-elected as leader.
23/ 2/ 2001 In Mong Si area (Kutkhai township, Lashio District) KIA and
the
Burmese's (290 Battalion) engage in gun fight (yet to be approve). In
this
case the Military Operational Command No. 1 on the front line keep a
close
survey on the KDA (Kachin Defence Army led by Mathu Naw) movement and
blockading them. It is because of this there is a reliability of KDA and
KIA reunification again.
24/ 2/ 2001 Lashio commander of North Eastern Regional Command himself
pay
a visit and meeting with 4th Brigade KIA leaders in Northern Shan State.
Zakhong Ding Ying (leader of New Democracy Army NDA, former CPB 101
Brigade) and his group also left for the KIO Headquarters in the Kachin
State.
(that much is the present situation)
___________________________________________________
Myu Tsaw Salum: Myen Hpyen Dap Ni Gaw Kia Hpyen La Ni the Mung Shawa Hpe
Mara Kata Majoi Roi Rip Sat Nat Nga Ai Lam Shiga
April 2001
SPDC a ga sadi ndung ai lam dan dan leng leng mu lu. Myen Hpyen Asuya
gaw KIA phyen la marai (9) hte mung shawa masha marai (2) hpe mara kata
majoi roi rip sat nat nga ai lam shi ga na lu ai.
SPDC hte Jinghpaw Wunpawng Asuya (KIA/KIO) a lapran gap hkat jahkring da
ai aten ladaw rai nga ning len, March shata 21,2001 ya sha ni, Jinghpaw
wunpawng Asuya uphkang ai kata Dap Ba (4) hte Dap Dung (9) ginra, kani
a malai shari mam hpe hkai ai hkai sun ginra kaw e bungli galaw nga ai
hpyen la ni hte, mung shawa masha ni hpe myen hpyen dap ni gaw maja sa
n-na ,dai sun kaw bungli galaw nga ai ni hpe rim la n-na, adup gayat,
galun, wan hte nat di n-na March shata 22, 2001 ya shani zingri zingrat
di nna sat kau da ma ai.
I. Ninghtoi; 22-3-2001 ya shani ( Ba-4) Si Sa Pa hkai sun kani a malai
shari mam hkai dabang hta byin ai lam ( Sam mung dap ba-4 grin ra).
Sisa pa hkai sun ai ni hpe sat ai myen hpyen hpung ni gaw Lt.Col. Nyo
Win woi awn ai Hkamaya (323) hte Maj. Hla Aung woi awn ai Mung Baw
Byuha rai nna, hpyen ngun (150) rai ma ai.
Sak sum mat wa ai KIA hpyen la ni,
1. Hkumdek Masat KC - 1054 Lat Du Hpau Wang Naw Seng ( Hkai sum lit
hkam)
2. Hkumdek Masat A- 30885 Du Tau Lamai Gam Seng ( Hkai sun lit
hkam malai)
3. Hkumdek Masat A-40699 Lat JK Nyi
4. Hkumdek Masat A- 43848 H/P/M La Mai Brang Aung Mai (Jak Gawt)
5. Hkumdek Masat A43890 HP/M1K Nane
La kau ya ai Cabine Sinat lau (1)
M- 21 Sinat lau (3)
II. Dung (9) Kung (3) Lau Lai kahtawng hta byin ai lam
Dung (9) ni hpe sat ai myen hpyen hpung ni gaw Maj. Hkin Maung Aye woi
awn ai Mon Yo Byuha rai nna, hpyen n-gun (150) hte rau rai ma ai.
Sak sum mat wa ai KIA hpyen la ni,
1. Hkumdek masat A-3475 Gyi Zutau Dau Hkawng
2. Hkundek Masat A-41651 HP/M Dawshi Nawng Hkum
3. Hkumdek Masat A-41670 HP/M Kareng Tu Lum
4. Hkumdek Masat A-39518 HP/M Lahpai Zau Bawk
La kau ya ai Laknak ni - M-21 Sinat lau (1)
M-22 Sinat lau (2)
M-79 Sinat lau (1)
R.T Jak (1)
III. Mare masha si ai japhan
1 Zum Zang Hong Lum
2 Su Sung Lang (Miwa)
V. Yawng rai yang
Si mat ai hpen la marai (9)
Mung shawa marai (2)
La kau ya ai Sinat lau (8)
R.t Jak (1)
Sat kau hkrum ai masha ni yawng hpe 21/3/2001 ya shana e rim la n-na
22/3/2001 ya shani adup gayet abyen galun di n-na sat kau ma ai. Jep
san sagawn ai lam hpa mung n-nga ai.
Ndai zawn rai anhte Shanglawt Asuya hte, Myen hpyen dap ni shada da ,
gap hkat ja hkring, simsa lam la da ai aten hta e ya na zawn, anhte Jing
hpaw wunpawng myu sha ni hpe mara kata, roi rip sat nat ai lam hpe
anhte Jinghpaw Amyu sha ni yawng dum hprang ra sai. Matut n-na ndai
zawn re Amyu sha yawng hpe roi rip zingri ai lam nhkrum sha na matu
anhte Amyu sha ni yawng myit hkrum mang rum let makawp maga ra nga sai
hpe myit dum let, lam tam ra nga sa ga ai.
Myu Tsaw Salum
___________________________________________________
Myu Tsaw Salum: Burma Army Atrocities in Kachinland
[Myu Tsaw Salum is a pen name for a well known political writer. This
is the English version of the preceding article.]
April 2001
On March 21, 2001, the Burma Army Regiment (KMY 323) under the command
of Lt. Col. Nyo Win and Maj. Hla Aung leading a force of 150 men
attacked a demonstration crop replacement plantation at Sisa Pa being
operated by the Kachin Independence Army (KIA) in the 4th Brigade (KIA)
area of northern Shan State. The following KIA soldiers were captured
on March 21 and after being tortured, were beaten and stabbed to death
on March 22, 2001:
1. 2nd Lt. Hpau Wang Naw Seng (KC-1054) - Officer in charge of
the plantation
2. Sgt. Lamai Gam Seng (A-30885)
3. LCpl. J K Nyi (A-40699)
4. Pvt. La Mai Brang Aung Mai (A-43848)
4. Pvt. Nane (A-43890)
Their bodies were burned by the Burma Army in an attempt to hide the
evidence but they were found later by villagers and exhumed and examined
before being given a proper burial. One carbine and three M-21
automatic rifles were captured by the Burma Army as well.
In addition, elements of Burma Army Regiment (KLY) 242 under the command
of Maj. Khin Maw Aye, launched an attack about the same time in the
village of Lau Lai in which the following four KIA soldiers were
similarly captured, tortured and killed:
1. Cpl. Zutau Dau Hkawng (A-34734)
2. Pvt. Dawshi Nawng Hkum (A-41654)
3. Pvt. Kareng Tu Lum (A-41670)
4. Pvt. Lahpai Zau Bawk (A-39518)
The following personal weapons were captured by the Burma Army: 1 M-21
automatic rifle (AR), 2 M-22 AR, 1 M-79, and one transceiver
(walky-talky).
Two villagers were killed as well. They were Zum Zang Dong Lum and Su
Sung Lang. It is reported that the Burma Army troops still occupy the
plantation and village. Apparently General Khin Nyunt has been made
aware of the incident but he has asked the local leadership to keep
things under wraps for the time being.
___________________________________________________
The Nation: Burma: from two-way talks to three-way?
April 21, 2001
Ethnic organisations in Burma want to be included in the 'secret talks'
between the military junta and the National League for Democracy,
reports Win Htein.
AFTER six months of "secret talks" in Rangoon between the State Peace
and Development Council and the National League for Democracy, two
opinions are now widely voiced: immediately declare the results of the
meetings, and add ethnic representatives to make a three-way dialogue.
In March, six ethnic armed groups who signed cease-fire agreements with
the ruling junta over the last decade demanding to be involved in the
talks. They sent their demand in a letter to Lt Gen Khin Nyunt, first
secretary of the SPDC and military intelligence chief, who is in charge
of the cease-fire process. The groups were the Shan State Peace Council,
the New Mon State Party, the Karenni People's Liberation Front, the Shan
People's Liberation Front, the Kayan New State Party and Palong State
Liberation Party.
At the same time, the National Council of Union of Burma - the umbrella
group of all dissidents in exile which includes MPs from the 1990
election, armed ethnic armies of the National United Front and
student-youth organisations - demanded the latest results of the talks
be immediately announced. They stated: "This discussion is for the whole
country, not only for two parties. If there is a delay in declaring
results, the people's confidence in the meetings will become weaker."
However, there has been no reply from the SPDC or the NLD.
"I have no message for you media!" shouted an NLD executive member in a
phone interview. He reportedly meets Aung San Suu Kyi twice a week.
On March 26, Lt Gen Khin Nyunt met representatives of the six cease-fire
groups at Office of Strategic Studies (OSS) in Rangoon. "They discussed
matters relating to further strengthening of Union Spirit," said the
junta's information sheet.
But a source from the cease-fire groups said: "Khin Nyunt warned them to
silence. It is too early to join in current dialogue."
On April 9, Khin Nyunt and his OSS officials visited Kachin State, along
the China-Burma border where most cease-fire groups are based. U La Mo
Tu Jai, new chairman of the Kachin Independence Organisation (KIO) and
officers from several other groups which mutinied against the Communist
Party of Burma in the last decade shook hands with the delegation. At
the ceremony for the tenth anniversary of the cease-fire deal, Khin
Nyunt gave a speech along similar lines - it was still "too early to
join in the current dialogue".
However, a senior official from the KIO claimed most members were no
longer content with the government's promises. "We need a political
settlement, not just a cease-fire," he said. He confirmed that KIO
leaders were pressured by junior officers and community leaders to
replace the chairman who signed the cease-fire agreement in 1993.
"We absolutely support the current dialogue. We also hope that both
sides are honest," the KIO official said. "At the same time, we have the
same idea as all other ethnic organisations, that is to be involved in
future dialogues."
Obviously, AllPolitical and ethnic groups are facing a crisis on how to
comment on the secret talks. They welcome the talks, but they worry
about what is happening during them. Some analysts suspect the SPDC is
using the secret talks to escape from international pressure,
particularly International Labour Organisation sanctions.
Since the UN special envoy for Burma Razali announced the news, the ILO
and all pressure groups have delaying their procedures against Burma.
Moreover, the Japanese government decided to give Overseas Development
Aid to the SPDC, which has been on hold since the 1988 massacre.
Last week, a statement from Karen National Union condemned the junta for
using the talks in a propaganda war. "The junta is trying to destroy Suu
Kyi's will by this way" it said. "All resistance groups and the
international community, must be clear on the SPDC's psychological
warfare."
However, many organisations are still hoping that an official
joint-statement from the SPDC and the NLD will come out on May 27, the
eleventh anniversary of the 1990 election. But they also hoped for an
announcement on March 27, Armed Forces Day, and nothing came out.
Win Htein is a correspondent for the Democratic Voice of Burma.
_______________NANG HPAN TSI MAWAN / DRUGS_____________
Langji U E Pyen Yu Su: Kani Majan
[BurmaNet Kachin Editor's Note: Published May 2000. Langji U E Pyen Yu
Su is a news magazine published annually]
Dai ni anhte a Mungdan kata kaw e hkrit hpa majan kaba langai mi bai
laja lana gasat shamyit ra ai lam ni byin pru wa nga sai.
Anhte Amyu ni gaw 1960 ning kaw nna, tinang Mungdan nga nna, lak san nga
lu hkra nga shakut wa ai rai yang, Shanglawt a matu majan gasat nga ai
rai nga ga ai. Dai majaw, Amyu kaba hpyen wa gaw anhte amyu sha ni hpe
shamyit kau na matu hpyen n-gun law law hte shaning 37 ning ting gasat
shamyit wa nga ai. Anhte amyu sha lakung ni a htung hkring ningli, laili
laika ni yawng mat nna, amyu baw sang langai hku n lu tsap hkra, lam yan
amyu myu hku gasat shamyit nga nga ai re. Dai zawn rai nna anhte Amyu ni
mat mat na matu hpyen wa gasat shakut nga ai zai ladat ni gaw;
1. Htung Hkring shamat na.
2. Laili laika shamat na.
3. Dawdap garan gin hka na.
4. Masha n-gun law law anhte Mungdan de bang da nna, A- myu roi sai
gayau kau na.
5. Galaw lu, galaw sha na ahkaw ahkang shagyin nna anhte amyu sha ni hpe
shamyit kau na.
6. Machyu wan yam si nat lang nna, majoi mi gap sharu gasat kau na. Ndai
zawn ladat amyu myu shaw let gasat shamyit nga ma ai re.
Dai zawn, zai ladat amyu myu lang nna gasat shamyit lu na ntai nga ai
majaw, ya gaw majan kaba nnan hpe bai hpyen man hpaw gasat bang wa nga
sai gaw, sha-ning hku nna nga yang 10-20 ning jan na sai. Rai tim, ya
gaw grau nna n-gun dat gasat wa ai lam hpe adan aleng mu lu nga sai. Dai
HPYEN MAN KABA GAW KANI HPYEN nan rai nga sai.
Anhte Mungdan kata de Hpyen wa gaw kani hpan hkum tsum hpa hpe galaw nna
anhte amyu sha ni, lu sha, htu lang na matu, shani shana galaw shapraw
nna sa sa ya nga ai. Dai zawn rai shani shana galaw shapraw nna dut
sharu nga ai hpe anhte amyu lakung ni mung n dum sha-myi lu sha lang wa
nga ga ai. Dai ni na aten hpe yu dat yang, hpyen wa a kani majan gaw,
ram ram wa n- gun ja nna, anhte amyu sha ting hpe pyi sha-myit lu wa na
madang de du wa nga sai.
Ndai zawn anhte amyu la-kung lama ni kani hpyen hta hkrat sum, ru si nga
yang gaw, anhte amyu sha ni a tsawm dik, reng dik ai mungdan hpe kadai
wa matut up hkang sha na rai nga a ta? An-hte amyu lakung ni hpe ndai
mungkan ntsa hta grin nga lu hkra kadai wa woi awn nga na kun?
1. Dai ni anhte amyu lakung ni hta a hkyak dik rai nga ai ramma ni hpe
yu dat yang, 85% ram wa kani hpyen hta hkrat sum nga sai. Buga kahtawng
shara shagu na tinang a kashu kasha ni hpe atsawm yu dat ga nga yang,
kani n kajam chye ai masha ramma ni hpe mada pyi nmu mai na ram rai sai.
Grau nna, myit machyi hpa lam hpe tsun ga nga yang, kanu a chyu pyi
garai naw n di ai asak 8,9,10 ning re ai ma kaji ni pyi gaw kani hpe
lang, lu sha ai lam ladat amyu myu di nna, chye lu sha wa sai. Dai zawn
kani lu sha nna, shani shana ru si nga sai. Nkau mi asak garai naw n hti
ai raitim, shinggyim lamang n-gu ai masha zawn akyu n pru mat sai. Roi
sai n-greng mat sai. Myit yaw shada ai lam ni n hti n htang rai mat sai.
Ndai zawn anhte amyu sha ni a, sin hkrat shayi, shadang sha ni, hkrat
sum mat wa nga sai. Mahku n ngoi ai kani majan hta she anhte amyu ni
grau hkala sum mat wa saga ai.
2. Dai ni na Mungdan magam yi ngam hta, Hpu Shawng, Hpu Ba, Hpyen Du,
Hpyen La rai nga ai Myu tsaw ning hkrin ni hpe bai yu yu ga. Nkau mi gaw
37 ning ting hpyen wa hte gasat ai majan poi kaji kaba, tsa lam shadang
hta pyi hpyen wa a machyu pala n hkra na re. Raitim hpyen wa a kani
majan hta gaw anhte a, sin hkrat Myu-tsaw hpyen la ni kade wa gaw lawt
lu nga ga ai kun? Ngu mayu ai gaw kani n chye lu sha ai, Myu-tsaw Hpyen
Du, Hpyen La kade mi gaw nga nga ga ai kun? Jahpan hta dat yu yang, kani
n chye lu sha ai masha gaw ram ram wa, taw la nga ai hpe atsawm sha mu
lu na re. Hpyen wa a kani majan hta hkala hkrum ai hkrai rai wa sai. Dai
rai yang, ndai zawn kani lu sha ai hpyen gyi hpyen la ni hpe alak mi wan
yam sinat, motor hte gasat chyai nga n ra sai. Kani wan hkut hte sha
shamawng jaw jang, anhte amyu ni grai tsang ra mat sai. Mungchying,
mung-shawa ni gaw, kadai hpe kam hpa nga na kun? Myit yu ga.
3. Hpaga La ni, hpaga la ngu ai hta law malawng gaw Lung Seng hpaga la
ni rai na re. Nkau mi gaw, Mai lung hpaga, Hpun sau hpaga, Ja Htu hpaga,
Ri gawng hpaga la ni rai na re.Dai ni na aten hta Lung Seng hpaga la ni
kaw na, kani n lu sha ai hpaga la hpe tam sagawn yu ga nga yang, U .S
.A. mungdan na, lottery awng na ram, ganoi yak wa nga sai. N kau mi kani
chyang hpe langa panlap hte gayau nna, taw ba ngu ai kawa dum lawng hta
nat a chyup lu na, bai nkau mi gaw, kani chyang hpe shadu jahkyet la
nna, pyawng ngu ai dum lawng ting bawng kaw, shachyaw nna nat lu na, bai
nkau mi gaw, masha ni a taw ba hkyi hpe mayu sha na, bai n kau mi gaw,
malut hkayawm (salik) chyahpraw hta chya nna lu na, bai nkau mi rai
yang, No.4 hpe malut hkayawm (salik) hta bang nna lu, n kau mi rai yang,
masha machyi ai sha1oi she sara wun, sara ma ni 1ang ai tsi htu ai baw
hte sai lam hkan a-ngyaw nna htu bang la nna, 1u sha na re. Bai nna, ya
nkau mi rai yang, hpang jahtum madang dep, tsi Tep-1ep hpe sha nna, mana
taw na hku rai nga ma ai. Dai rai yang ndai hpa ga la ni kaw na Amyu sha
ni a matu kam ram dik ai ni ga1oi mi she grau grau jat wa sana law. Dai
zawn rai ahkyak dik rai nga ai hpaga la ni madaw, kani ya hkrai rai mat
yang kaning di nna awng dang ngwi pyaw ai Mungdan hpe 1u de la sana law,
atsawm myit yu ga.
4. Bai dai ni yi sun, hkau na ga1aw sha nga ai nu, wa ni gaw, kani n 1u
sha ai hkrai rai nga saga ai kun? ngu yang mung, yi, sun hkau na ga1aw
shakut nga ai kanu, kawa ni mung, kani hpe she lu sha nga nga ma ai. Dai
rai yang, Mungdan ting 1u lu, 1u sha na matu gaw, kadai hpe kam mai na
kun? Anhte yawng atsawm she myit yu saga.
1. Prat ram ni.
2. Ma Kaji ni.
3. Hpaga la ni.
4. Mung shawa, yi sun hkau na ga1aw ai ni.
5. Mungdan magam gun hpyen du, hpyen la ni yawng ndai kani majan hta
yawng hkrat sum mat wa yang, anhte amyu 1akung ni gaw, gaw grin nga 1u
sana ga ai kun? Anhte mungdan nga nna, 1u gaw sharawt na masha gaw nga
na saga ai kun? Anhte grai tsang nga saga ai.
Moi shawng de Miwa Mung hpe Sinna Mungdan ni kani jaw sha nna, kani
majan hte gasat garan la ai zawn, anhte Jinghpaw Wunpawng Mungdan hte
Amyu sha ni hpe mung dai ni na aten hta kani majan kaba hte htim gasat
bang wa sai re majaw,anhte amyu lakung hkum ding dek gaw, ndai kani
majan hpe dang hkra shawng rau jawm gasat, nhkap ra saga ai.
Kani Hpyen gaw, dai ni anhte amyu sha yawng hpe shamyit bang wa sai re
ai hpe atsawm chye nna, MAIGAN WA A MAHKU NNGOI AI KANI MAJAN hpe myit
hkrum, mang rum let gasat shamyit lu yang sha, gwi pyaw ai Jinghpaw
Wunpawng Mungdan hpe gaw gap nna, Jinghpaw Wunpawng Amyu la-kung ni nga
nna, Mungkan hta ding grin tsap lu nga na re.
1. Kani -N-lu ga.
2. Kani -N-sha ga.
3. Kani -N-hkai ga.
4. Kani hpaga -N-ga ga.
5. Kani hpyen -Gasat ga.
6. Kani -hpe dang hkra gasat ma-nga saga.
Myu Tsaw Salum
____________SHING RA TARA / ENVIRONMENT________________
Thulei Kawwei: Manang jan e.. Naw Tsun ya rit
[BurmaNet Editor's Note--Thulei Kawwei is a newsletter of the Karen
Environmental Forum published in Chiang Mai Thailand in the Karen
language. This article on logging in the Kachin State was originally
published in 2000 and was translated by BurmaNet Kachin].
Ngai naw kaji ai aten hta "tsan gang shara kaw nga ai jing hku ni yawng
e.., tsun nma ai..., pyaw chai n-ma ai an-hte a shagawng bum ga de?,
lang mi sha ga gaw sa du chyai yu rit le?" nga nna san seng ai myit hte
Jing Hpaw buga de sa chyai yu na matu saw shaga taw nga ai Jinghpaw
shayi sha a yu ngwi nsen hpe na ai ten kaw nna Jinghpaw buga hpe tsaw ra
ai. Jinghpaw Buga de sa chyai mayu ai myit masin ni mung hpru wa ai hte
maren sa du da lu sai.
Mung Hpawm Myen Mungdan ngu ai an-the a Kanu Mungdan gaw dingdung Asia
hta sha n-ga, Mungkan ntsa kaw mung manu dan ai n-hprang ni hte hpring
zup ai Mungdan rai nga mali ai. Mung Hpawm Myen Mungdan a dingdung maga
de nga ai, ngai grai tsawra ai Jinghpaw mungdaw gaw bum shagawng hkashi
hkanu ni hte rau tsit tsawm la nga ai sha n-ga, Ja Lung Seng ngu ai manu
dan ai nhprang rai ni hte mying gumhkawng ai shara langai mi rai nga
mali ai.
Ngai grai tsawra ai Jinghpaw Buga gaw Malum bum ngu ai bum shagawng hte
shing grup da nna katsi pyaw la ai shara rai nga ai. Kashung Ta hta
saiwan ni hte rau jahpawt jan hpru wa ten a nam chyim hkam la lu ai.
Kahtet ta hta nau wa n-gahtet, nauwa n-gatsi re ai, tsawm la ai shana de
jan shang ten hpe mu mada lu ai. Lanam Ta hta mung hkailu hkaisha ai
ni, yi hkauna kalaw ai ni ai nsen ni hte rau pyaw chyai n-ma, yu chyai
n-ma ai shara rai nga ai. Dai majaw Jinghpaw shayi sha mung "tsan gang
shara kaw nga ai jing hku ni yawng e.., tsun chyai n-ma , pyaw chai n-ma
ai an-hte a shagawng bum ga de, lang mi sha ga gaw sa du chyai yu rit
le?" nga nna kabu gumrawng ai hte shangwi shapyaw taw nga ai she rai
nga ai manang ni e.
Raiti mung, dai ni na aten hta gaw Jinghpaw yu ngwi shayi sha shangoi
shapyaw da ai mahkawn mangoi kaw na zawn naw tsawm htap nga ai kun? Naw
sa yu ya rit manang jan e. Ya a-ten hta Jinghpaw Mungdaw a Dingdung de
nga ai Sin Boo, Maw Han hte Gadu ga de tu tsawm taw nga ai manu dan ai
Maisak Mailung hte kaga hpun kawa ni hpe kran nna Magwi hte garawt ai
ni gaw garawt, Hka lam hku shayawng ai ni gaw shayawng, Mawdaw lam hku
htaw ai ni gaw htaw rai nna kaga Mungdan de dut sha taw nga ma ai da.
Shingra Tara a tsawm htap ai Bum Maling ngu ai gaw hpun kaji kaba ni
hte gum hpawn nna she byin pru wa ai re ngu ai hpe shan-the malap taw
nga mat sai kun? Dai hku sha kran daw dut sha nga nna, krin mat wa ai
shani gaw kara hku rai wa na ta? Tsawm htap ai Nam Maling ni gaw i naw
nga na ngu ai hpe an-hte nan-hte ni myit dum nga ma ai kun i? Tinang a
Buga shara hta yawng krin tsai mat nna kaga amyu masha ni kam ai hku
galaw nga ai hpe an-hte nan-hte ni yawng myit dik nga ai kun? Shing
n-rai n-kam hkam timung bai n-htang tsun na matu ahkaw ahkang, n-gun
atsam n-nga hkra laknak hte jahkrit shama nna madu sha taw nga ai ni hpe
hkrit let astin sha nga nga ra ai kun? Naw sa san ya rit manang jan e.
Ngai tsaw ra ai Jinghpaw Wunpawng Buga a tsawm htap ai lam ni mat mat
na tsang la ai.
Manang jan e ngai grai naw tsun dan mayu ai shara langai naw nga ai. Moi
dai shara gaw Bum Shingyan ni a kata kaw shanu nga nna shingyim masha ni
du sa na pyi grai yak ai shara rai nga ai. An-the Jinghpaw Wunpawng myu
sha ni kachyi mi sha hte, yi hkyen sha let nga ai shara rai nga ai. Lai
wa sai shaning law law hta dai mare kaw nga ai Jinghpaw dinggai langai
mi shi a Da Lang kaw Da da ai shaloi dung lahkum shatai na matu nlung
lung pa langai mi hpe hpai da u ai da. Shani shagu dung ai a majaw dai
nlung gaw lani hte lani tsit tsawm wa ai hpe mu u ai da. Aten na wa ai
hte maren grai tsawm jat wa ai majaw atsawm sha makyem da u ai da. Tsit
tsawm ai nlung a lam masha ni law law chye wa ai hte, dai nlung nga ai
shara de du sa wa magang ma ai. Tsit tsawm ai nlung hpe tam ma ai. Dai
aten kaw nna lawhpa myit rawng ai masha ni chyu hpring ai, tam sha ai
shara, "Hpakant" ngu ai mying gum hkawng ai "Lungseng Ginra" byin tai wa
ai re.
Kaga chyasam masha ni sha nrai, anhte Jinghpaw Wunpawng sha ni nan mung
ti nang ra ai Lung Seng lu la na matu, Hpakant a makau grup yin na tsit
tsawm ai Bum ni hpe langai hpang langai htu kalau nga masai. Moi prat
kaw na tu kaba tsit tsawm taw nga ai nam maling ni hpe daw kran nna Lung
Seng n-hkrun kaw lang ma sai. Du sa ai masha law magang wa ai hte maren
nta ni law law shachyaw ai hte shadu lu shadu sha na matu hpun hku
shatai kau saga ai. Tsawm htap ai hpun ni ndang hti hkra jahten sharun
ai hkum mat sai. Ndai zawn hten za mat ai nam maling ni moi na zawn aloi
sha bai byin wa lu na ngu myit nga ma ai kun? Tsawm htap ai nam maling
ni byin tai wa na matu shaning law law wa aten la ra ai ngu ai hpe nchye
nna kun? Naw sa tsun dan ya rit manang jan e. Dai hta sha n-ga, hkaraw
nhkap bum shagawng ni law law hpe yak hkak jam jau hte lai di kau da
nna, Wunpawng sha ni nga ai de masha hpe akyu jaw na matu tsam mari tsam
mara lwi yu wa ai U Ru Hka hpe sha pyi n-ngam da ai sha, lwi nga ai hka
shi kasha hpe kaga lam de shayawng kau nna, mi na hka lwi lam kaw gaw
nlung htu ma ai. Dai hpang kalang mi bai hka lwi lam galai nna bai htu
ma ai. San tsawm ai U Ru Hka gaw dai zawn law law lang galai nna bai htu
htu re ai a majaw e hpang jahtum gaw matsat shabat re ai hkumpup hkumpa
hka she byin tai mat wa sai. Shawng de shinggyim masha sha nrai, dusat
dumyeng ni mung lu hka shatai nga ai U Ru Hka gaw, dai ni nmai lu mat
sai.
Ya dai ni gaw, Lanam ta du wa ai aten shagu Lung Seng htu ai Hkawng ma
ni, Lauban ni grai hkrit tsang nga ma ai. Hpun ni hte Bum ni yawng ahtu
galau kau sai hte maren Bum hkrat hka hpe lu shing dang ai lam n-nga mat
sai. Dai majaw N-lung nhkrun ni hpe Bum hkrat hka e woi gang sha mat ai
law law rai nga ai. Dai n-lung n-hkrun hkan bungli kalaw nga ai hkawng
ma law law wa mung Bum Hkrat Hka e gang dun sha mat ai hpe hkrum ra mat
ai. "Lauban Lawng" ngu ai hkawng ma kasha ni law law wa Lau Ban garai
nlu tai shi yang ti nang a asak sum kau ra mat ai. Shaning shagu dum nta
nga shara ni tsa lam hku, Bum Hkrat Hka e jahten kau ya ai hkrum ai. Dai
hta e masha law law wa a sak sum mat wa ra ai. Kade daram hkrit hpa
shara re ni? Hka chyup da ya lu ai hpun kawa ni kyin tsai mat wa ai
majaw, n-law mat wa ai a majaw n-dai zawn hka e jahten ai hpe bai hkrum
ai ngu ai hpe gaw myit dum nga ai kun? N-lung htu ai shaloi shayawng ai
hkumpup hkumpa ni law htam wa jang hka kaba wa ai hpe grau n-ngun jaw
ai ngu ai hpe kadai mung ntsun ai majaw, nang ngai ndum nchye ma ai kun?
Hka kaba wa ai majaw ga sau ni yawng lam mat sai. Ga sau nnga mat ai
majaw hpun kawa ni kalang bai hkai jat na matu mung yak mat wa ai hte
bai n-tu mat sai nga yang Hpanwa Karai anhte Wunpawng sha ni hpe jaw da
ai tsit tsawm ai nam maling ni bai lu na matu ngu ai gaw nmai byin mat
sai.
Dai hta sha n-ga, tinang a asak hkung lu na matu shakut shaja taw nga ai
Hpa Kant kaw sa du taw nga ai manang ni a lam hpe bai myit yu yang mung
grai myit n-pyaw hpa rai nga ai. Kadai mung kade a yaw shada da ai lam
nga ai hte maren, Jan ja marang htu ai hpe hpa zawn nnawn ai sha nlung
htu ai hpri hpai, nlung htu , ga hpai rai let ndang ti mung mayam zawn
ndang nla shakut shaja nga ma ai. Jan ja marang htu ai hpe hpa zawn
nnawn ai sha shakut nga ma ai. Mari lu mari sha ai lam grai manu hpu ai
a majaw, lani mi galaw lu wa ai gumhpraw gaw lani mi a matu pyi nlaw
sha ma ai. Mahkrum madup nlaw ai hte jam jau ai nlu hkam ai manaw manang
ni gaw gumpraw loi loi lu na hku hkan ai a majaw hten za mat ma ai.
Hpang jahtum gaw "Lauban Lawng" law law wa gaw nang hpan tsi mawan dut
mari let, ti nang nan mung lu sha rai nna nsin kata e ti nang a sak hpe
kaman li la sum ra kau ai kaw du mat ai. Dai hte maren Wunpawng shayi
sha law law wa mung masha maigan ni law law a lapran e shawa num tai let
nga ra taw nga ai. Laika ka ai wa Jinghpaw Buga hpe tsaw ra ai hte
maren, Jinghpaw Mungdaw kaw na Wunpawng sha ni yawng hpe mung tsaw ra
ai. Shan hte ni myit malai lawan lu na hpe grai mu mayu sai.
Dai majaw manang jan e ... moi prat hta tinang Amyu Rusai nga nna, grai
myit dik let nga lai wa sai Wunpawng sha ni rai ti mung, ya aten hta gaw
shingra maka a majaw mung, uphkang sha taw nga ai ni a zingri zingrat ai
a majaw mung ruyak jam amyu myu hte, myit kaji karen let asak hkrung ra
taw nga ai ngai tsawra ai Jinghpaw Wunpawng sha ni hpe hkrum ai rai
yang tsun dan ya rit. Bum maling ni, gasau ni hte manu dan ai nhprang ni
ma mat wa ai hpang kara hku byin wa na ngu ai rai nchye shi ai ni hpe
shadum jahprang, chye nga ning len Gumhpraw a hpang hkan let Amyu a matu
hpa n-myit ai sha matut kalaw nga ai ni yawng hpe mung hkrum ai ten hta
tsun dan ya rit lu oi. Ngai grai tsawra ai Jinghpaw Buga hpe Jinghpaw
shayi sha mahkawn da ai hku "tsan gang shara kaw nga ai jing hku ni
yawng e.., tsun nma ai?, pyaw chai n-ma ai an-hte a shagawng bum ga de?,
lang mi sha ga gaw sa du chyai yu rit le?" nga nna saw shaga taw nga ai
nsen hpe Jinghpaw Mungdaw ngu ai agrin nga ding sa na mayu ai gaw nye a
masin salum kaw na katu pru wa ai teng man ai ga si ni rai li ai manang
jan e.
Nu a kasha
_______________ MYIT MASA /OPINION _______________
Langji U E Pyen Yu Su: MASHA HKRING TIM, LAIKA N MAI HKRING AI
Anhte Jinghpaw Wunpawng amyu sha ni wa, 1961 ning February shata 5 ya
shani kaw nna, tinang mungdan laksan nga mayu ai majaw, moi shawng de ji
wa ni nga lai wa ai zawn, tinang a shadip jahpang nga lu na matu shakut
hpang wa ga ai re. Dai rai yang anhte amyu ni wa-
1961,1962,1963,1964,
1965,1966,1967,1968,
1969,1970,1971,1972,
1973,1974,1975,1976,
ning du hkra, anhte mung dan hpe hkrak sha, awm dawm ninglaw lu hkra nga
n-na, Du kaba G.O.C, Zau Seng, Zau Tu, Zau Dan, Du- wa Pung Shwi Zau
Seng ni woi awn nna, ram ram shakut lai wa sai.
Dai aten hta Mungdan ting, amyu sha yawng ting hpe woi awn ai K.I.O,
K.I.A ni ningbaw nna, shakut sa wa ai lam hte maden hpyen wa hpe lawan
ladan, padip awng dang lu hkra nga nna, shakut sa wa ai shaloi,
mungchying mung shawa yawng hpe myit jasu ya nna, amyu sha yawng,
Mungdan magam hta shakut wa ai shaloi, ( MASHA YUP TIM, LAIKA N MAI YUP
AI ) nga ai tara kata kaw, myitsu myit ram ni hte shanglawt lu hkra nga
nna shakut wa nga ga ai.
1976,1977 ,1978, 1979, 1980,1981 ning ndai laman hta mung, Ningbaw nnan,
Maran Brang Seng, Du kaba Mali Zup Zau Mai, Du kaba Tu Jai, Du kaba Zau
Ing, Salang kaba La-Nyaw Zawng Hkra, Du kaba Gauri Zau seng ni woi awn
nna, Mungdan shanglawt lam hta (MASHA HKR1NG TIM, LAI KA N MAI HKRING
AI) nga ai Mungdan masa hta mungchying mung shawa yawng, shakut sa wa ai
shaloi, amyu sha ni law law tinang amyu sha ni a matu asak sum hkam lai
wa sai.
SHANGLAWT
1982, 1983, 1984, 1985, 1986, 1987 , 1988 ning ni hta gaw, madu up hkang
Mungdan (shang-lawt) lu hkra nga nna, shakut nga ga ai.1989, 1990, 1991,
1992, 1993 hta matut nna, maigan mung shara shagu de hkawm sa let, amyu
sha yawng lawt lu hkra shakut nga ga ai. 1994 ning shata man 2, 24 ya
shani, sim sa lam nga nna hpyen wa hte gap hkat jahkring wa sai. 1994,
1995, 1996, 1997, 1998, 1999, 2000 ningde du hkra gap hkat.jahkring nna,
nga saga ai.
Hpyen wa hte shing nrai, manang tai na wa hte rau jawm nga na lam tam ai
kun? Shanglawt lu na lam tam tsun nga ga ai kun? Dai nrai yang, majoi
mau dung, du kri nga ga ai kun? Atsawm sha myit yu ga. Shada da pawt
sindawng hkat na matu tsun nga ai nre. Shala hkat na matu, shala tsun
nga ai nre. Kaja wa nan anhte amyu sha ni hkum ding dek myit yu na matu,
nchyai ai sha tsun nga ai re.
(Gap hkat jahkring tim Mungdan lawt lu hkra galaw na masa lam yan hpe
gaw nmai jahkring ai)
Ga shadawn:
1. PLA ni hte Isreal ni gap hkat jahkring nna lahkawng maga htap htuk
na matu, mung masa awng dang hkra jawm jahkrup nna, lahkawng maga na
Mung-chying Mung shawa ni ngwi pyaw hkra shakut nga ma ai. Majoi mi gap
hkat jahkring sai nga nna, mau dung nga ai nrai ma ai. PLA amyu masha ni
ram ram ahkaw ahkang lu wa sai. Shanhte amyu ni nga na shara ni lak san
ga jarit hte rai nna nga sai. PLA ni na asuya nga sai. Nbungli daru nga
sai. Bai nna, Isreal mungdan kata kaw mung, grau grau nna, sim sa ngwi
pyaw htap htuk hkra matut jawm shakut nga ma ai.
2. England mungdan kaw e, IRA ni hte English Asuya wa gap hkat jahkring
nna, la- hkawng maga nga pyaw na lam jawm jahkrup wa ma ai. Mung masa
lam yawng hpe grau manu hkra matut nna rau sha bawng ban jahkrup wa nga
ma ai. Awng dang wa nga ai. (Majoi mi sha, gap hkat jahkring nna mau nga
ga ngu ai nrai ma ai.) Mung masa hpe hkrak jawm galaw ma ai.
3. England hte Scotland gaw, ngwi pyaw ai tara kanu kata kaw rau jawm
nga ai shaning ram ram wa rai sai. Dai ni Scotland amyu sha ni shanglawt
lak san lu mayu nna, n-gup ga hte jahkrup let, mungdan hpe, bai hpyi nga
ai lam hta, sinat wan yam n lang ai sha, n-gup aga hte jahkrup hkat nna,
Scotland ni shanglawt lu na hku,jahkrup nga ma ai. shinggyim masha shada
da, kahpu kanau shada da, n-gup aga hte ngwi ngwi pyaw pyaw tsun shaga
nna raitim, Mungdan masa lam, amyu masa lam, Mungdan shangl awt lam,
amyu sharawt lam ni hpe mai tsun mai hparan nga ai.
Dai majaw, anhte amyu ni a shanglawt lam hpe tsun jahkrup ai shaloi,
kadai wa hpe raitim hkrit tsang shara nnga ai. Anhte amyu sha ni lu ang
ai ahkaw ahkang hpe lu hkra galaw ra nga ai. Ndai lam yawng hpe
hkrakgalaw ra ai. Gwi gwi galaw ra ai. Majoi nga mau shalai kau ai baw n
mai galaw ai. Machyu wan yam hte hkrai shanglawt mai hpyi ai n re. N-gup
aga hte mung shanglawt lu hkra mai gasat nga ai.
Myu Tsaw Salum
___________KAGA SHIGA NI / OTHER_________________
Project Maje: Interpreters needed
There is an urgent need for volunteer interpreters to visit Guam in
order to help refugees from Burma who are stranded there, by translating
during their asylum interviews with US immigration officials. The US
immigration department is willing to speed up the process of bringing
approved Burma refugees from Guam to the mainland, but the refugees have
to go through interviews first, and are having to provide their own
interpreters. There are currently hundreds of refugees from Burma
(mostly the north/northwest) in difficult circumstances on Guam. The
main need is for interpreters who can translate between spoken English
and Chin (various dialects) but interpreters who can fluently translate
between English and Burmese would be most appreciated too, as well as
Kachin/English speakers. These are not paid positions, but hospitality
would be provided on (warm, sunny) Guam for stays of a week to a month.
They are trying to complete the processing by late May. IF YOU ARE
INTERESTED IN VOLUNTEERING TO INTERPRET ON GUAM: P
lease contact as soon as possible, Dr. Zo T. Hmung at:
CFCoalition@xxxxxxxxxxx
==^================================================================
EASY UNSUBSCRIBE click here: http://igc.topica.com/u/?b1dbSX.b1CGhI
Or send an email To: burmanet-unsubscribe@xxxxxxxxxxxxxx
This email was sent to: reg.burma@xxxxxxxxxx
T O P I C A -- Learn More. Surf Less.
Newsletters, Tips and Discussions on Topics You Choose.
http://www.topica.com/partner/tag01
==^================================================================


c: text/html

text:
Hpungtau Bot
Buga Hpung a dawhpum langai mi rai nga ai. Hpung woi ni hpe karum shingtau ai, Hpung a Sasana magam bungli law law hpe lit la woi awn gunhpai ya nga ai re. Hpung Daw Lawk ni hta, hpung masha ni wenyi su rawt nna shada kanawn mazum hku hkau ai lam ngang kang wa hkra, Dinghku Hpawng ni hpe woi awn ai. Hpung Woi Sara ni a dinghku ni, Buga hpung dinghku ni hte kaga malet nhprang hpung masha ni a wenyi, myit masin, hkum hkrang, machyi makaw, si hkrung si htan, ruyak shoihpa, kawsi hpang gara, matsan mayan hkrum nga ai ni hpe kawan katsan, akyu hpyi ya, karum ningtum madi shadaw ya nga ai. 2010-2011 ning hta
Hpungtau ni yawng (40) rai nga ai.
Shang lawm karum shingtau gunhpai nga ai magam bungli ni;
a) Hpung Daw Lawk (13)
b) Makoi Mayang
c) Hkungran Poi
d) Matsan mayan ni hpe gawan katsan
e) Machyi makaw gawan katsan
f) Hkalup hkam
g) Poi Daw
h) Alu hta

robotstxt: allowed

filter: keep


text:
-
Anhte Amyusha Ni a Laili Laika Madang Tsaw Wa Rawt Wa Ra Nga Saga Ai
Mungkan ntsa hta amyu lakung langai mi dan hkung n’na grin nga lu na matu dai amyu gaw shi a laili laika hte htunghking hpe galoi mung dai makau grupyin mungkan masa lam ni hte htap htuk rap ra madang dep nga lu na matu hta sha n ga, shanhte a laili laika ni hpe chye chyang ai mungkan masha ni, dai laika hpe sharin hkam la mayu ai masha ni lani hte lani law htam wa lu na lam hpe shakut shaja nga masai. Dai hte maren kaga amyu masha ni shanhte a laili laika hpe grau grau n’na loi ai ladat hte lawan ai hku sharin hka ja la lu na matu dai laili laika hte seng n’na lachyum bai shaleng da ai laika (Dictionary) ni hpe mung prat madang hta hkan n’na madang dep nga lu na matu bai gram lajang nga nga re ai lam ni hpe mu lu nga ga ai.
Dai ni mungkan ntsa hta dan hkung nga sai mungdan ni hte dan hkung wa na hkyen nga sai mungdan ni hta nga pra nga ai mungchying sha ni yawng gaw tinang hte seng ai laili laika ni hpe manu shadan chye ai ni hkrai rai nga sai hpe mu lu na ga ai. Bai n’na tinang a kanu laili laika ni hta lakap n’na she kaga amyu sha ni a laili laika ni hpe sharin hka ja nga lu ai a marang e ti nang a kanu laili laika a manu hpe grau grau n’na chye na manu shadan chye ai ni byin tai wa lu nga ma ai zawn, maga mi hku n’na yu yang mung dai maigan laili laika ni a lachyum ni hpe asan san sha rai n’na chye na hkrat hkrang shangun let akyu kaba jaw nga ai lam hpe mu lu nga ga ai.
Dai ni na anhte Jinghpaw Wunpawng sha ni a masa hpe bai dinglik yu ga nga yang laika lu la ai 100 ning hpring masat Jaw Poi kaba ni she galaw ngut mat wa saga ai rai tim ?dai laika hpe manu n chye shadan lu, jai lang akyu jashawn na matu shara mung n mu rai nga ai lam ni a majaw dai ni na anhte Wunpawng ramma ni law malawng a myit kraw lawang kata e n’dai Jinghpaw Wunpawng laika gaw akyu n pru manu n rawng ai arung arai langai mi zawn byin nga mat sai lam hpe mu lu nga ai. N’dai lam ni hpe gara hku tsi lajang la sana law? Hpawtni hpawtdin anhte amyu sha ni a ningbaw ningla tai wa na ni rai nga ai dai ni na anhte ramma ni anhte a laili laika hpe manu shadan chye wa lu na matu, dai laili laika hpe tatut jai lang mai ai a marang e akyu kaba hkam la lu na matu gaw dai ni nang ngai an-nau ni yawng mahtai shaw let tsi lajang sa wa ra nga saga ai. Tsi lajang mai ai lam langai mi gaw –
Dai ni dai English-Myanmar-Kachin Dictionary nan anhte Jinghpaw Wunpawng sha ni hta ra nga saga ai. Hpa majaw nga yang anhte a laika hpe ginhtawng jawngdat ten hta e (laning mi tup a matu) shata mi daram sha sharin hkam la lai wa lu ai a marang e, lani hte lani dai tinang a laika hpe anhte amyu sha ni n chye hti n chye ka rai malap wa magang nga ma ai zawn, maigan gahkaw ni hpe mung lachyum n chye shaleng la wa wa re ai lam ni a majaw ?Embassy’ ni hpe ?Hpri Rung Ni’ nga n’na tsun shamying nga ai anhte a ramma ni maigan mungdan law law hta rai nga ma ai zawn, ?sari sadang sawng ai’ hpe mung ?U hpyi rawng ai’ nga n’na tsun shaga chye wa nga ai anhte a ramma ni mung buga shara shagu hta rai nga masai.
?N’dai lam ni a n’pawt gaw amyu kaba ni a ka-up sha ai hkrum hkra nga ra ai majaw hkrat sum nga ai lam ni nan re’ ngu yang shut na n rai nga ai. Dai hte maren, dai ni na aten hta anhte Jinghpaw amyu sha ni tinang a laili laika hpe manu shadan n chye shi nga ga ai raitim, dum n’ta htinggaw shagu hta dai English-Myanmar-Kachin Dictionary ni gu gu ra ra lu la wa ai shani gaw dai anhte a ramma ni a myit jasat ni hpe mung galai shai kau ya lu na lam rai nga ai. Tsun mayu ai lam gaw, kadai mi dip ka-up da ai rai tim, tinang a amyu sha ni a rawt jat galu kaba lam a matu gaw ti nang lam tam la ra na lam sha rai nga ai. Dai ni dai Jinghapw Wunpanwg Dictionary ni law law n nga ai a majaw English laika hte shingdaw n’na anhte a laika hpe self-study galaw mayu ai anhte amyu sha ni a matu mung, bai n’na English gahkaw ni a lachyum ni hpe asan sha chye na la lu mayu ai sha ni a matu mung hkrat sum lam kaba nan rai nga ai.
Dat hte maren dai ni na anhte Wunpawng sha ni gaw Myanmar laika hpe she kanu laika zawn shatai jai lang n’na English laika hpe sharin hka ja nga ra nga ga ai raitim, Myanmar laika n chye hti n chye ka ai Jinghpaw Wunpawng sha ni a matu mung dai Dictionary a marang e English laika hpe sharin hka ja mai wa na lam mung rai nga ai. Dai Dictionary hpe lu da ai a majaw mungkan madang dep lu na matu English laika hpe grai shakut shaja ai hte sharin hka ja nga ai Wunpawng sha ni yawng a matu mung English ga a lachyum ni hpe tinang a ga hku n’na asan san sha chye na wa lu na lam rai nga ai. Tsun mayu ai lam gaw English-to-English Dictonary hpe sha machyu nga ai rai yang Jinghpaw Wunpawng ga hku n’na asan awan rai chye na lu na lam hta dut dang nga ai ga si ni mung law law rai nga ai majaw re.
Maga mi hku n’na bai yu ga nga yang anhte a laili laika hpe chye mayu ai, myit shang sha ai maigan amyu sha ni hpe mung Jinghpaw Wunpawng laika hpe sharin achyin ya lu ai a marang e anhte a laili laika hpe mungkan madang dep ai laili laika byin tai wa lu na matu galaw sa wa lu na lam a n’pawt mung rai nga ga ai. Kadai gara hku hpa baw mi tsun nga ma ai rai tim, kaning re ai shara ni hta sha naw nga nga ga ai rai tim, dai ni na mungkan masha ni yawng a matu ahkyak kaba rai nga ai English laika hpe ti nang a kanu laika hkum ni hte nan sharin hka ja la lu ai amyu sha ni a matu gaw hkrat sum mat wa na lam n nga ai zawn, rawt jat galu kaba lam a matu n’pawt wahpang kaba nan she rai nga masai rai!
November 26, 2011 / KNET / 0
Categories: Laika Ngau, Uncategorized
Nam Shan Lapu Pu Noi Mayu? Hkrum ai Zawn Rai Wa Sai Kun? 20th September, 2012
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
时间:2017-03-25 10:39:43 来源:德宏团结报
№116 Bungli lit n la ai gon lajang masha gumle hprong mat wa jang, tengtok lit la masha hte lit gun ningbo ni hpe go, masa loi song ai rai jang, sadi ga jo shing nrai na-du sadi ga jo ai ari jo na. Masa na-du ai rai jang, pati hpung gata na aya dom kau ya a ari jo na.
Bungli lit n la ai majo gon lajang masha jahprong kau dat jang, tengtok lit la masha hte lit gun ningbo masha ni hpe go, masa loi song ai rai jang, sadi ga jo shing nrai na-du sadi ga jo ai ari jo na. Masa na-du ai hpe go pati hpung gata na aya dom kau ai ari jo na.
№117 Lahta tsang rung dap ni jep sagon, yu maram bungli shing nrai lahta tsang rungdap ni hpang de bungli tang shana, shon shana ai shaloi shon shana ra ai mu n shon shana shing nrai hkrak n shon shana rai nna, na-du ai hku jahten shayom kau hkrum shing nrai na-du ai n gaja lam shabyin dat ai rai jang, teingtok lit la masha hte lit gun ningbo masha ni hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau shing nrai pati n shapro kau ai yu maram ai ari jo na.


text:
27 February 2011
Windows 7 hpe sharin hka ja lam
Windows 7 gaw Microsoft Windows Operating System a hpang jahtum na version re ai majaw, shi a shawng na version ni hte shingdaw yu ga nga yang, grau lawan nna grau mung lang loi, lang manu, ai operating system rai nga ai. Dai re ai majaw, Windows 7 hpe mari lang da nna, dai hpe atsawm sha hkau chyap, chye chyang, ai hku nna jai lang mayu ai rai yang, WINDOWS 7 TUTORIALS kaw e, sharin hka ja la yang mai nga ai.
Windows a lam hpe ningpawt ninghpang hku nna sharin hka ja la mayu ai hpu nau ni a matu, kaga tatut jai lang mai ai baw - ga shadawn, PC Maintenance, Windows Basics, Skins and Themes, Backup, etc. - lam ni hpe mung hka ja la mai ai shara rai nga ai.
Myit lawm ai hpu nau ni a matu Top-Windows-Tutorials.com.
Posted by KBG at 3:54 PM
Labels: Tech/Science
No comments:
Subscribe to: Post Comments (Atom)


text:
Wa Sara Byin Francis gaw November (27) ya shani hkying (1:00)Pm aten Yangon kaw nga ai Myen Mung Cadianal nta kaw du nga sai lam chye lu ai.
Wa Sara Byin Francis hpe Asia Mungdan na hkahtawlik nawku hpung masha law ai mungdan (50) daram saw shaga ai kaw na Myen Mungdan de sa du na matu lata ai re. Myen Mung de Wa Sara Byin sa du ai majaw Wa Sara Byin hte rau Misa Hkungga shanglawm lu na matu Myen Mung kaw na Hkahtawlik hpung masha ni gaw kabu gara let hkap tau ai lam ni galaw nga ai re.
Wa Sara Byin Francis gaw simsa lam hpe ra sharawng ai re majaw Myen Mung de sa du nna Myen Mung a simsa lam hte seng nna Myen Mung Gumsan Magam U Htin Kyaw, Myen Mung a Hpaji Jaw Salang Aung San Suu Kyi ni hte November (27) kaw na (30) ya laman hkrum zup ai lam galaw sa wa na re hpe chye lu ai.
Myen Mung shara shagu kaw na sa du ai hpung masha ni hpe Yangon Hkahtawlik nawku jawng wang kaw shara jahkrat da ya nna Wa Sara Byin Francis a Misa hpe November (29) ya shani hkam la na re.
Wa Sara Byin Fracis Myen Mung de sa du ai lam gaw No. (1) lang rai nna Myen Mung hpe simsa lam hte seng nna bawngban jahkrup na matu sa du ai re lam Wa Sara Byin tsun da ai hpe mung mu chye lu ai.
Photo; RVA


text:
Tara Jahprang 11, Shakawn Kungdawn 90. Shingran 21
… ga dai gaw nanhte a Karai Kasang Yehowa lajang da ai ga rai nga ai; shaning nnan shani kaw nna hpang jahtum shani du hkra, na a Karai Kasang Yehowa a lamu ga dai hpe tut tut a yu nga ai. 11:12.
Shingrai jang, na nji nwa ni hpe jaw na nga, Yehowa dagam da ai mungdan hta, nang hte na nshu nsha ni a aprat gaw, ginding aga ntsa e sumsing lamu grin nga dingsa galu nga na malit dai. 11:21
Gahpaw:
Tara Jahprang laika hta Karai a Ga Shaka amyu hpe Mawshe kaw nna Karai Kasang a matsun maroi mungga, sharin achyin shadum jahprang ai tara ni hpe ka da ai. Grau nna Karai Kasang gaw Ga Shaka Shagrin ai Karai Kasang rai nga ai hpe, Lamu ga mungdan shang sha na chyeju hte shadik shatup ya sai aten re. Moshe a ahkyak ai shakram mungga, ahkyak tara ni hpe bai shadum shahprang ai lam rai nga ai. Ndai hta, “Karai Kasang a hkyela hkrang la ai amu magam” gaw madung rai nna, dai gaw “asak prat hpe hkye la ai lachyum” rai mali ai. Ndai chyum laika hpe hkawhkam Yawshia (Josiah) up hkang ladaw 621 BC e htingnu na mu tam shaw la wa sai. Ndai laika gaw Israela amyu masha ni a galai shai lam hpe madung shabyin ya sai. Karai a amyu Israela masha ni a arawn alai, makam masham, asak hkrung lam htenza nga ai ladaw Karai Kasang a hkye hkrang la ai chyeju gaw Karai Amyu Israela ntsa gade galu kaba nga ai hpe mu lu nga ai. Karai Kasang a shi amyu ntsa nachying kaba ai “chyeju hpe aten ladaw” hte madi madun nna “shagrin da ai lam” rai nga ai. Anhte J.W. sha ni gaw “Karai Shaprat La Ai Amu” rai nga ga ai; daini “hpyen ninggun kaba hte gasat shamyit hkrum nga ai dinghku majan ladaw raitim, Karai Kasang anhte amyu ntsa na chyeju gaw kaning rai grin nga ai lam hpe myit shachyaw nna ninggun la let, shaning ningnan hpe hkap tau la na rai nga ai.
Karai Kasang Shi Amyu Ntsa Na Chyeju
Karai Kasang shi amyu ntsa na chyeju ni gaw shi a “hkye hkrang la ai amu” hte matut nga ai. Maigan hpyen Egutu hpyen la, Hparau a salung sala ni hpe Karai Kasang nan gasat jahtaw, shagrawt kau ya ai lam rai nga ai (Tarj. 11:3). Hpyen ni a gumra, leng, laknak, luksuk ni mahkra, Karai Kasang a myu hpe asak gyam ai hpyen yawng hpe jahten kau ya sai re (Taraj. 11:5-6).
Bai, shingra hte n hkru n kaja ai lam hpe sharin shaga ai lam mung galaw ya sai (Traj.11:7). Ga n gup mahka nhtawm n hkru ai Israela dap na Dahtan yan Abiram, shanhte a nta masha, sum, sutgan yawng, shanhte a manang ni yawng hpe mung mayu kau wa sai.
Hpyen ni hpe gasat jahtaw lu na atsam hpe mung jaw ya ai gaw Yehowa Karai Kasang nan she rai nga ai (11:9). Dai rai, kaning re shinglaw shingla ai lam ni mahkra hpe mung laidi, tawt lai lu ai atsam ningja hkam la lu ai re. Nawng Hkyeng Pang lai (11:4), nam mali kaba hte Yawdan hka (11:9) rap di kau lu ai. Psalm 105:4, Seek the LORD, and his strength: seek his face evermore.
Karai jaw ai lamu ga hpe madu gasat la lu sai (11:9). Karai nan kaji kawa ni hpe jaw na ngu san, masat da ya ai chyeju hpring ai aga, nga chyu hte lagat jahku lwi ai ga nan rai nga ai. Ga sau hpring ai majaw hku hku hpang gara, kaw si hpang gara nga ai lam n nga ai, hkru hkru kat kat sha lu nna, sut lu nga mai chyeju lu ai mungga hpe madu la shangun ai. Dai mungga gaw Karai Kasang a yu maka, mada mara da ai ga, Karai Kasang hte seng ai ga rai mali ai.
Karai Kasang nan shaning ningnan kaw nna jahtum hkren tut tut yu maka da ai ga rai nga ai (11:12). Masha amyu ni, maigan amyu ni, ninggun ja ai amyu ni yu maka lu ai n re. Maga mi gaw, Hkanan masha hte kaga amyu ni law law dai yang e nga ai raitim, dai mung ga gaw dai ni a masing hte kade mi kaup sha nga ai raitim, byin lu na n re. Dai maigan amyu ni a lata hta Hkanan mung hpe n ap ai lam re. Karai Kasang gaw Israela ni a matu nan “yu maka, maga, makawp” da ya nga ai chyeju rai mali ai.
Kaba Dik Ai Karai Kasang A Chyeju: Prat Dingsa Dai Mungdan hpe Up Grin Na
Israela hpe amyu kaba shatai ai Yehowa Karai Kasang a shi amyu ntsa galaw ai kaba dik ai chyeju hpe aten ladaw hte gindun nga ai. Karai amyu a “makam prat, mahkrum madup, awng padang, lamu ga madu ai lam- chyeju ni yawng gaw aten gadun, chyahkring chyahkra bungli n re hpe mu lu ai. Dai “ninggun ja shangun ai, majan dang shangun ai, ru yak lam hpe lai di lu na atsam jaw ya ai, lamu ga jaw ya ai, sut gan hte amyu a asak a shim lam chyeju yawng mayawng gaw “ang katut, kam a majaw” n re; tut dinggrin nga ai chyeju ni rai nga ai.” Dai ni mahkra gaw masha a myit hte chyena hkawn lu ai Karai Kasang a chyeju rai mali ai. Dai chyeju gaw …Yehowa dagam da ai mungdan hta, nang hte na nshu nsha ni a aprat gaw, ginding aga ntsa e sumsing lamu grin nga dingsa galu nga na malit dai (11:21), nga ai lam rai nga ai. Gasat dang ai lam, n hkru ai hpe shatsai ai lam, kaga amyu ni a man e share lu ai lam ni gaw Egutu hpyen ni rai nna sha dang kau ai n re, kaning re hpyen ni matut hkrum hkra wa tim, gasat dang kau na chyeju madaw rai nga ai. Dai hte maren, sut gan lu su ai chyeju nlang mung ban hte ban grin nga lu na lam re. Mau hpa gaw dai Karai Kasang jaw ya sai Mungdan hpe jahkring sha up madu la na matu sha n re, du na shawng lam shi amyu masha ban hte ban, prat mi hte prat mi, shadawn n dang, n chye na hkawn lu hkra up nga lu na chyeju nan she rai mali ai. Dai Karai Kasang a myit gaw mungdan hpe Karai Kasang ra ai shi a tara hte up nga na matu rai nga ai. Tara maigan sumla naw ai ni a tara, makam, htung, jasat hte up nga ai hpe n ra sharawng ai majaw rai mali ai. Dai gaw … chye chyang ai myit rai nga ai (Gshap 3: 13). Hpaji ningli laika hta lakap nna Karai a du hkra ladaw hta Karai Kasang amyu ni up nga na ladaw hpe chye na ra li ai (Hpj. 3:1ff). Dai hpe Shakawn kungdawn wa gaw “dai ladaw hpe chyehti, sawn la chye na myit hpaji Yehowa Karai Kasang kaw hpyi nem nga ai, rai mali ai (Shk. 90:12).
Madat Mara Lam hte Mungdan Up Grin Chyeju Lu Mai Nga
Mawshe shadum jahprang ai madat mara lam a shabrai gaw mungdan lu nna dai hpe up grin nga lu ai lam re nga ai (Tarj. 11). Shaloi, tara jahprang laika na madat mara ai lam gaw hpa rai nga ai kun?
1. Karai Kasang hpe tsaw ra ai lam re. Dai hta shi ga, matsun maroi, dawdan ai tara hte hkang da ai ga ni hpe hkan nang shatup ai lam rai nga ai (Trj. 11:1). Kaga Egutu ni tara, up hkang lam, Hpara-u nat hkawhkam hte seng ai lam ni hpe n tsaw n ra na, jau man hkanan-sumla nawku ai ni a tara hpe n tsaw n ra, n hkan n nang na lam rai nga ai. Dai ni J.W. shani anhte hpe Shaprat la ai Karai Kasang a tara hpe tsaw ra, hkan nang shatup nga na gaw anhte a laisa lam madung rai nga ai.
2. Dai hta n-ga, Karai Kasang hkang da mada ga hpe hkan shatup na lam (Trj. 11: 8-12). Israela amyu masha ni Karai a hkangda ai ga kau chyen hkan shatup ai hte myit dik ai n mai galaw na lam re. Kau chyen tengman ai lam gaw asak sat ai lam madaw rai nga ai. Tara maigan ni kau chyen mai kaja ai htung lai hte nga pra nga ai hpe kasi n mai la ai lam rai nga ai.
3. Hkangda ga hpe azin ayang madat mara, tsaw ra, dawjau na lam re (Trj. 11:13-17). Ndai lam gaw aten masa, shara ginra, mabyin masa kaning re raitim, Karai amyu ni gaw Karai Kasang a hkangda ai ga hpe myit masin, wenyi, hkum hkrang yawng hte sharawng awng ai hte hkan nang na lam rai nga ai. Kaga maigan, sumla naw ku ai ni a lau la ai lam, dai ni hpe dawjau ai lam, dai ni a makam lai, pyaw shingra ni hta pyau lawm ai lam ni n mai nga ai.
4. Karai Kasang a tara ni hpe hkum shagu a myit masin, wenyi myit kraw hta tawk ka da na. Bai, madu a lata hta kumla, kahtan e ninglam zawn gyit shakap da na lam re. Kashu kasha ni hpe mung sharin ginlen ya na lam rai nga ai (11:18-19). Nta chying hka hkadun hte mare numshang hkan e mung ka shakap da na rai nga ai (11:20). Karai Kasang a tara, shi Isaela hpe hkye la ai lam hpe n gup hta sha tsun ai n re, myit kraw, wenyi hte nan yin la kam sham nna, ban hte ban hpe mung gin len ya na lam rai nga ai. Dai gaw “Karai jaw ai mungdan hpe tut nawng up nga lu na chyeju lam nan” rai nga ai.
5. Dai Karai Kasang a lam yawng hta hkan nang hkawm nna shi hta manoi manat nga na (Trj. 11:22-25). Asak hkrung lam hta Karai lam hte madung hkawm sa nga na lam rai nga ai. Kaga makam, hkam la ai lai, jasat ai lai hte n hkawm sa na lam rai nga ai.
Mung Up Shagrin Da Na Ga Sadi:
Dai ni anhte J.W. sha ni dinghku majan kata rai nga ai. Dai rai anhte a aten aprat hte mungdan up la lu na majan gaw Karai Kasang a lata hta rai nga ai, (Shak. 31: 15). Dawi hkawhkam a prat hta Karai Kasang gaw gumlau ni lata na shalawt mawai la sai re. Dai rai dai ni J.W. sha ni shaning ningnan ting, “madat mara ai gaw mungdan hpe prat dingsa up la na chyeju” she rai nga ai. Dai majaw anhte yawng gaw shaning ningnan ga sadi hpe tawn nhtawm Karai Kasang a myiman ra tam nga na rai nga ai (Shk. 27.8).
1. Karai Kasang a tara hta hkumhkrang, myit masin, wenyi hte hkawm nga ga.
2. Amyu grin nga lu ai masa hpe tsaw ra, manoi manap, dawjau nga ga. Karai Kasang gaw mungdan jaw ai hta n-ga dai mungdan hpe shi amyu masha ni up grin nga na hpe sharawng nga ai. Dai majaw shi hpe tsaw ra, kam sham, dawjau nga ga. Jahkring jahkra lai n rai, prat dingsa grin nga lu ai padang masa – yawng a lawt lu lam, pyaw lam, awngdang ai tengman lam hta yawng jawm tsap nga na, rai mali ai.
3. Mungkan a hpyen laba n-gun ginjaw hkrang lang nna kaga ni hpe ninggun shayawm kau ai lai hpe, aten kadun sha n rai, aten galu gasat dang kau ra ai. Ndai gaw Karai Kasang gaw Egutu hpyen lai ginjaw hkrang hpe shi nan shi a lakung lakap Israela amyu hte prat dingsa gasat sharun kau sai rai nga ai. Daini anhte hpe ninggun ja ai ni shanhte a ginjaw shangang shakang masing hte baw ai majan amyu myu nga ai. Dai hpe Karai Kasang amyu ni gaw jahkoi sharun ai ni tai nga ra ai. Dai n hkru ai ginjaw lai yawng hpe jahten ai majan hta yawng shawng lawm nga ai rai nga ai.
4. Anhte nga pra grin nga ai lam a hpyen ni; myit jasat, mung masa lam, shinggyim masa lam, hpaji masa lam, Karai masa lam, sut masa lam, htung hkring masa lam yawng hpe “grin na lu ai masa” hte ra ai hta hkan nna ninghkap kau ra mali ai.
Hpungdim
Myihtoi Esaia laika 42:9 hta, shawng hkaw ai lam ni byin wa sai; lam ningnan ni hpe byin wa sai, nga ai. Ndai hpe yu yang, yawng mayawng hpe ningnan shabyin ai gaw Karai Kasang nan rai nga ai (Shrn. 21:5). Halle wa tsun ai, lai wa sai lam ni hpe tek yu na dai hpe ngang grin mai kaja ai dik ai shawng lam amu a matu dinglik ra mali ai, nga ai. Shaning ningnan hpe Greek ni gaw “ma shadang sha shangai la ai- mungkan ngwi pyaw lam yawng a ninghpang” ngu hkam la nna galaw ma ai. Anhte J.W. sha ni gaw anhte hta “anhte mungdan hte nga pra lam hpe n shagrin ai amu dingsa lam ni yawng hpe tawn kau nna, tengman lam, lawt lam, mung up hkang lam grin ai “prat ningnan ladaw” hta Karai Kasang jaw ya ai chyeju hte maren madat mara let ndai 2012 ning ting hkawm sa, shakut dingkren sa ga law. Karai Kasang gaw anhte J.W. sha ni hpe mung mungdan jaw ya ai hta n-ga mungdan up anhte amyu ban hte ban up hkang hpajang la na chyeju ladaw jaw da ya sai (Trj. 11).


text:
Amyu sha ni yawng a tsawra kam hpa hkungga ai Sara Kaba Rev. Dr Lahtaw Gum Se asak (86) ning gaw 2018 ning April 14 mashang ya jahpawt hkying 8:30 Am ten hta Myitkyina Muklum, Aye Thu Hka tsi rung kaw madu yesu hta yup pyaw mat sai lam chye lu ai.
Rev.Dr Lahtaw Gum Se gaw Mungmyit Kudawng Ga, Man Seng Mare na Du Wa Lahtaw La Raw hte Du Jan Nhkum Ja Hkawn a kasha ma Gam rai nna,1933 Sep, (10) ya shani hta shangai chying hkai wa ai re.
1941 May (11) hta Nam Baw Mare kaw jawng lung hpang nna May Myo Colgate, (Pyin Oo Lwi) Jawng kaw 1950-52 hpaji ladaw hta tsang 10 hpe awng la lu sai re.1953 -54 shaning laman hta gaw Kutkai Chyum Jawng wa lung la nna 1955 ning hta “Willis And Oleando Divinity School, Insein” ya gaw Myanmar Institute Of Theology-MIT kaw nna B.Th chyum Janmau hpe 1959 October shata hta Center Union Theological Seminary, Kensus University kaw na jaw shagrau ai hpe hkam la lu ai.
1959 April shata kaw nna Kutkai chyum jawng kaw sara galaw hpang wa ai 1963-66 laman United Theological Collage, Bangalore, India kaw nna Dip. Theo. lakmat hkam la lu sai. 1966 ning May 29 hta Myikyina kaw galaw ai JHZ mung zuphpawng hta Jinghpaw Wunpawng chyum jawng a jawng up dang san la hkrum ai re.
1966 June (6) hta chyum jawng hpe Kutkai kaw nna Nawng Nang,Myikyina de htawt la nna chyum jawng up magam bungli hpe 1993 du hkra gunhpai lai wa ai Sara Kaba re.1983 shaning MIT kaw nna B.D chyum jawng Janmau hpe gup la lu sai.1978 shaning kaw nna 15 ning tup Chyum Dakkasu n byin n mai masing jahkrat woi awn lai wa sai re.1990 -91 ning laman Bethel Seminary,USA kaw nna Post Graduate Program hpe sa du sharin lai wa sai re. KBC kata hte amyu sha lam yan ni hta Komiti,dap shagu ,ginwang shagu buga shagu hpaji jaw sharin achyin ya ai lam ni hpe galaw lai wa ai.2002-2007 ning laman hta Jinghpaw Wunpawng Htunghking shingni jawng (Kachin Institude of Culture and Arts (KICA) hpe mying dai daw woi let jawng up lit hpe mung gunhpai lai wa sai re
Sara Kaba Rev. Dr Lahtaw Gum Se gaw MIT kaw nna FDCS= The fellow Of Distinguish Chritian Service ngu ai (Hkristu a magam bungli hta lak lai kangka sadi dung ai) shagrau Janmau hpe mung hkam la lu ai re. Jinghpaw Wunpawng Chyum Hkawlik kaw nna mung Principal Emeritus ngu ai shagrau jawng up hpe shagrau sha-a ai lam galaw lai wa ai. 2008 March 24,28, hta galaw ai Jinghpaw Wunpawng Chyum Jawng, Hkawlik (75) ning hpring Lung Seng Jubili Hte Chyum Hkawlik a (58) lang na jawng yu poi Kaba Hta Sara Kaba Lahtaw Gum Se hpe Doctor Of Divinity ngu ai Shagrau Chyum Munu Janmau hte shagrau sha-a ai re.
Rev. Dr. Lahtaw Gum Se gaw 1966 May shata 14 shani kutkai, Lahkam Kahtawng na Tsi Saranum Sister Tangbau Lum Nan hpe Rev. Lahpai Zau Yaw a lata hta hkungran dinghku de ai rai nna n shang hkrat kasha Num (l) la (2) lu ai re, shi a ngam nga ai hkum tsawp moi mang hpe April (18) ya shani hkying (1:00) Pm hta Emanuel buga dum n-ta kaw kyuhpyi la nna Nawng Nang Jinghpaw Wunpawng Chyum Datkasu Wang AD 2000 masat gawk nu kaw hkungga shagrau tawn ai lam galaw na rai nhtawm April (19) ya jahpawt hkying (10:00) Am hta makoi mayang akyu hpyi nna Jaw Bum Wunpawng Lup Ding Lup Ra hta lup makoi ai lam galaw sa wa na re hpe chye lu ai.


text:
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.
NZ du J.W sha ni ngun madun ai lam galaw
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.


text:
Ya hte tup gajai nga ai US mung dan a ra la ta poi gaw atsawm sha ngut la lu manu ai,US ning baw lata ai gaw mung kan a ning baw la ta ai ngu tim nshut ai zawn rai nga ai ,hpa majaw nga yang US mung dan nhkyeng nhkang rai wa jang shi a marang e laga mungdan ni kaw mu loi wa gayit hkar wa ai.Dai majaw dai ni na US mung chying sha ni gaw tinang a mung dan hte ging dan ai ningbaw hpe myit lawm hkum lawm lata san la lu ma sai, de a marang e Obama mung US mungdan a shawng nnan na gumsan magam tai wa sai hku re ,dai rai yang US mung chying masha ni hte rau mungkan ting gaw shi a atsam hpe lamaram yu nga na sha rai sai.DAi hte maren
Ndai NZ mung dan hta mung ndai bat kruya Nov 8 hta mung dan a ralata poi hpe galaw na jin jin rai nga sai.NZ mung dan hta party yawng 15 re hta na gaba dik ai gaw Labour hte National party ni re .Labour party gaw ya yang na mung dan hpe up hkang nag ai party rai nhtawm ningbaw gaw Miss Helen Clark re shi gaw 9 ning tup mung dan a PM ga law lawlai wa sai.National gaw shi a shing jawng party re nhtawm ning baw gaw Jhon Key rai nga ai..
NZ mung dan hta gaw party hpe aten ladaw masat da ai lam n-nga ai mung masha ni ra sharawng ai rai yang gade ning mung mai galaw ai.dai nina NZ mung dan a masa mung US hte ganoi bung ai zawn rai nga ai mungdan a sut masa lam hta ram ram hkrat sum taw nga ai majaw sut masa lam hpe mahta na hkaw tsun lu ai wa gaw dang na re ngu kam ai.NZ mung dan hta gaw PR lang tawn na nlaw htum laning mi nz ka nga sai masha yawng ralata sindan pa hpe (me) mai bang ai hku re .NZ kaw du nga ai anhte J.W sha ni mung tinang ra sharawng ai ningbaw hpe lata na ma tu jinjin rai nga sai.
Um du wa na 2010 ning hta gaw anhte a myen mungdan hta mung NAP galaw na ralata oi hpe mung shawa gaw ra tim nra tim ,tara shang ai n-shanng ai nseng ai yawng gaw me bang ra chya lu rai sai ,dai rai yang anhte J.W sha ni gaw gadai hpe (me) bang na gaw yakaw na myit shajin nga ra na sai ngu kam ai ,anhte J.W mung masa lani mung tinang a mung shawa hpe zinlum gahkyin la lu na ladat ni lawlaw shaw ra sai ngu mu ma da ai.J.W mung hta J.W myu sha ni nan dang ra ai hku re dai nrai yang gaw anhte a gam maka gaw nchye tsun hpa rai mat na re .Dai majaw 2010 ning hta galaw na NAP a ralata poi hta anhe J.W myu shani ga ra hku shang lawm na ngu ai gaw ya kaw na jin jin rai nga saga ngu ngai na ning mu hpe tang madun dat ai rai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Shani ka-ang Angelus akyu hpyi sa lawm ai ni hpe Wa Sarabyin kaw nna Wudang sum la kum hpa garan jaw dat ai shiga
September 14 Wudang shagrau poi hpe myit dum shagrau ai masat hku nna lai wa sai laban shani San Peter pa kaba hte shani ka-ang Angelus akyu hpyi na matu du hpawng nga ai shawa hpawng hpe Wudang kaji langai hpra gam garan jaw ai lam Wa Sarabyin Francis galaw lai wa ai.
Udang gaw, Madu Yesu hta anhte hpe asak jaw ya ai Kawa Karai Kasang a tsawra ai kum la rai nga ai, nga nna tsun let Wudang kaji langai hpra hpe Wa Sarabyin garan jaw lai wa ai re, nga ai.
English, Italian hte Spanish ga ni hte ka da ai akyu hpyi ga laika pa mung lawm re ai udang laji 40,000 darm hpe, shani ka-ang Angelus akyu hpyi sa lawm ai ni hpe Wa Sarabyin Francis gam garn jaw lai wa ai rai nga ai.
Ndai Wudang kaji ni hpe gam garan jaw na matu lajang nga ai aten Wa Sarabyin tsun ai hta, “Wudang gaw, Madu Yesu hta anhte hpe asak jaw ya ai Kawa Karai kasang a tsawra ai kum la rai nga ai, ndai Wudang ni hpe hkap la na matu saw shaga mayu ai, nanhte a dum nta ni hte wat tawn da mu, ma kaji ni a gawk ni hta, shing n-rai asak u-gut gu sai kaji kawoi ni a gawk ni hta wa tawn da ga, Wudang ngu ai gaw shatsawm da hpa shakya arung arai nrai, akyu hpyi sum ru yu ai lam ni galaw na makam masham hte seng ai kum la rai she rai nga ai, udang hpe sharawt mada yu ai, ngu ai gaw anhte a hkye hkrang la ai lam hpe sharawt azi yu ai lam nan rai nga ai” nga nna wa sarabyin tsun lai wa ai lam, Vatican shiga dap kaw nna shana dat nga ai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Mali Nmai Zup madim kaba masing Jahkring da ai (7) ninghpring poi lamang galaw lai sai shiga!
Mali Nmai Zup Madim kaba Masing jahkring da ai 7 ning hpring poi lamang hpe 1st October,2018 ya shani 11:00am ten hta Tang Hpre mare Mali Hpungmai Zup Jinghpaw Wunpawng htung hking hte laili laika hpung wang hta (Jahkring kau ra sai) ngu ai ga baw hte galaw lai wa sai re.Ndai Lamang hta Makam Masham hpung ningbaw ni,(Enviroment movement in Burma) kaw na ningbaw Daw Devi Thant Sin, 88 Jawngma dingsa Slg.Mya Aye,Laika ka sara Maung Sein Win(Padi Kone),Dr.Khin Maung Nyu hte Makau hkrup yin shingra tara hte seng ai Wuhpung Wuhpawng ni,Nhprang wan ni hte seng ai hpaji ninghkring ni,Mali Nmai zup masing a majaw htawt kau hkrum ai buga masha ni hte mung shawa 1000 daram sa du shanglawm lai wa sai.
Ndai lamang hta buga masha ni,wuhpung wuhpawng kaw na ningbaw ni mung Mali Nmai Zup Madim masing hpe tsep kawp nan jahkring kau na lam hpyi shawn dat sai re. mung shawa nra ai Asuya ya prat hta ndai madim masing hpe jahkring da ai raitim Mung shawa ni lata dang da asuya prat hta lahkawng ning na sai raitim ya du hkra matut nna tsep kawp jahkring kau na, matut galaw na ngu ai hpe mung shawa ni hpe asan sha tsun na matu hpyi shawn dat ma ai re.Ndai Mali Nmai Zup gaw Wunpawng myu shani matu, amyu sha lam htung hking lam labau lam ni hta ahkyak ai zawn Myanmar mung dan ting a masat asak hka nu kaba re majaw matut nna n galaw ai sha tsep kawp dawm kau ya na matu hpyi shawn dat ma ai.
Ndai madim a majaw mare 47 ,htinggaw 1900 jan,masha marai Mun mi jan htawt kau ra na rai nna, ya ten mare 7 gaw Aung Min tar,hte mali yang mare ni hta htawt sit nga ai re.Mungdan Gum san magam dingsa Slg.Ting Sein a lata hta Ndai Mali Nmai Zup Madim kaba hpe 2011 ning September 30 ya shani, shi a asuya ten hta jahkring da na lam ndau dat ai hta 2018 September 30 ya shani hta gaw 7 ning hpring sai rai nga ai.Ndai madim hte seng nna Miwa asuya hte myit hkrum da ai lam hpe Mung shawa ni hpe ya du hkra brang lang tang madun da ai lam nnga shi ai majaw ya du hkra mung shawa ni hpyi shawn taw nga ai re lam chye lu ai.
Shiga sawk tang madun ai- John Nhkrai Mung Hkrang


text:
Daini Myen asuya simsa lam komishin hte KIO ginjaw dat kasa ni, Miwa mung Hkwi Ming e hkrum hkat ai lam sagawn chye lu ai.
Miwa asuya lapran salang tai ya ai hte maren, zuphpawng hpe hpyendu usa Hkin Zaw Oo woi awn ai asuya NRPC (National Reconciliation and Peace Center) dat kasa hpung hte KIO Ningbaw malai Du Kaba Sumlut Gun Maw woi awn ai ginjaw dat kasa hpung lapran, galaw ai re.
Nde a shawng lahkawng lang, wuhpung lahkawng hpyendap shada da Miwa mung Dali e hkrum ai shaloi jahkrup n lu zuphpawng bra ra wa sai re.
Hpyendap hte seng nna, lai wa sai 1994 hte 2013 ga sadi ni hpe mahta nna, Myen hpyendap hte gap hkat jahkring sen htu na lam KIO ginjaw tang madun ai re. Raitim ndai lam n bawng shi yang KIO gaw “ga n garan pru na, pati hkum demokresi hkrang hte du-ta-wun aye-tung-pa” ni hpe shawng hkapla ra na lam hpe hpyendap dat kasa ni tsun ai re.
Asuya a masum lang na Tsaban 21 Panglong Zuphpawng ngut ai hpang June 20 ya shani Htai mung Chiang Mai mare kaw Du Kaba Khin Zaw Oo woi awn ai NRPC hte KIO Ningbaw Kaba Du kaba Nban La woi awn ai hpung ni, simsa lam hte seng nna hkrum hkat sai re.
Hkwi Ming kaw Myen asuya NRPC hte KIO dat kasa ni ndai lang shawng n’nan lang hkrum hkat ai lam rai nga ai.


text:
Sam Mung Wunpawng Htunghking hpung Ramma Dap kawn woi awn galaw ai Sam Mung Wunpawng Hkringmang Ninggang kashun gaw din ginsup lamang hpe October 8 ya shani hkying 2;00Pm aten hpaw lamang galaw la lu sai lam chye lu ai.
Ndai ginsup lamang gaw Sam Mung ginra hta shawng  ningnan lang galaw ai rai nna Mungmyit Sinli Ga ramam ni Myit hkrum gahkyin gumdin na matu, hkamja zet let ai ramma ni byin tai na matu, Nanghpam lu sha hpe koi yen lu na matu hte kung kyang ai ginsup ninghkring ni paw pru wa na matu yaw shada let galaw ai re lam ginsup komiti na media lithkam Sara Dau Ze tsun ai kaw na chye lu ai.
Ndai ginsup lamang hpe October 8 ya shani kaw nna 29 ya shani du hkra galaw sa wa na re hte Amyu Sha htunghkying hte seng ai salang ni, Makam masham hpung magam gun Myit su salang ni hte  seng ang ai Asuya Magam Dap na Salang ni mung Sa du shang lawm n-gun jaw ai lam chye lu ai.


text:
Shawng nna C-Box hpe lu galaw la ngut ai hpang lawu na sumla kaw mu lu ai C-Box a matu HTML code ni hpe mu na ra ai. Dai code ni hpe copy galaw la u.
Sunday, February 22, 2009A Ten 1:26 AM
C-Box bang na matu
Shawng nna C-Box hpe lu galaw la ngut ai hpang lawu na sumla kaw mu lu ai C-Box a matu HTML code ni hpe mu na ra ai. Dai code ni hpe copy galaw la u.
Friday, October 10, 2008A Ten 12:31 PM
Shanglawt kawn, dang di ai daram, garum ya mayu
Dashboard ==> Setting ==> Permissions ==> Blog Authors nga ai n-pu kaw na, Add Authors kaw dip dat jang, box kasha langai mi pru wa na ra ai. Dai box kaw, shanglawtblog@gmail.com ngu gayet bang let, Invite nga ai kaw, dip dat ga. Dai shaloi, myit su wa na, invitation galaw ai lam hpe, blogger kawn, shanglawtblog@gmail.com de', invitation link langai mi sa ya na re. Dai invitation link hpe, Shanglawt kawn, click galaw ngut ai hpang gaw, Dashboard ==> Setting ==> Permission ==> Blog Authors nga ai n-pu kaw, Shanglawt nga ai mying langai jat wa ai hpe mu lu na re.
N-dai ning gam(step) du hkra, Shanglawt gaw, myit su wa a blog hta, Read More link bang ya na, a hkaw a hkang(access) n-lu shi ai. Hpa na ta nga yang, Shanglawt kaw admin access n-nga shi ai majaw re. Dai majaw, Shanglawt hpe, myit su wa hku n-na, madu a blog hta admin access jaw ra na re. Gara hku jaw ra na ta nga yang, Blog Authors n-pu kaw na, Shanglawt(shanglawtblog@gmail.com) nga ai hkra(right) maga makau kaw, grant admin privileges nga ai link langai nga ai.
Dai link hpe, click galaw da ai shaloi, Blogger kawn, myit su wa hpe, n-dai hku san na ra ai.
Dai shaloi, grant admin privileges nga ai kaw, click dip dat ga. Shing rai jang, ngut sai hku re. Shanglawt kawn, Read More link bang ya na sha ra sai.. Read More link bang ya ngut ai hpang, Shanglawt a, admin access hpe, myit su wa hku n-na, delete bai mai galaw kau ai hku re.
1. Read More link lu bang ya na.
2. Menu Tabs ra ai myitsu ni na matu, Menu Tabs hpe bang ya na.
3. Free lu ai, blogger template ni hpe, madu a blog kaw bang mayu ai nga jang, bang ya na.
Free Blogger Templates ni hpe, n-dai web kaw sa mai lata ai hku re. Free lu ai, Menu Tabs ni hpe gaw, n-dai web kaw sa mai lata la ai hku re.
Blogger kaw, sumla ni hpe, original size hte' sha mara mayu jang
Blogger kaw, sumla mara dat ai shaloi, Compose mode kaw n-re ai sha, Edit Html mode kaw, n-pu na zawn re code hpe mu lu na re.
Blogger kaw na, sumla ni hpe, resize galaw ai shaloi, /s400 sha n-ga, /s320, /s600 ni mung nga chye nga ai. Hpa mi nga nga, madu gaw original size hpe ra jang, dai /s320, /s400, /s600 ni hpe code kaw na delete galaw kau ra na re. N-dai /s320, /s400, /s600 code ni gaw, madu upload galaw da ai, sumla a mying shawng kaw galoi mung nga ai. Ok... lahta na upload galaw da ai sumla a code kaw na, /s400 nga ai hpe delete galaw kau ga nga jang, code gaw n-dai hku byin wa na re.
Before:
After:
Awng Dang U Ga...
Shanglawt
Monday, August 11, 2008A Ten 12:20 PM
Post Langai mi hpe gara hku hkum ba na (Create Show Full Post and Hide Full Post Link)
Ya, n-kau blog ni kaw mu lu ai gaw, Read More (sh) Matut hti na (sh)...etc, ni kaw dip dat ai shaloi, n-kau mi gaw, page hpe reload bai galaw taw ai, n-kau mi gaw, reload galaw taw ai sha n-ga, new windows kaw bai pru wa ai hpe mu lu ai. N-dai hte' seng n-na, http://kachinroad.blogspot.com/ kaw galaw da ai gaw, htap htuk manu dik htum rai na re ngu kam ai. Madu kam ai hku, mai jai lang ai hku re. Ok.. hpang saga deng..
1. Madu a blog de' sign in shang n-htawm, Dashboard ==> Layout ==> Edit Html nga ai kaw du hkra sa ga. Hpa rai n-galaw shi yang, madu a original template hpe download shawng galaw da ga. Ngut sai nga jang, Edit Template nga ai a n-pu htep(hkra maga) kaw, Expand Widget Templates nga ai a, makau kaw na box kasha hpe check galaw dat ga. (A Hkyak Dik Ai)
2. N-pu kaw jaw na code hpe copy galaw n-htawm,   nga ai code a, lahta kaw paste galaw dat ga.

3. Ngut sai nga jang,   nga ai code hpe bai mu hkra tam ga. Ctrl + F hte tam n-mu jamg, Scroll Down galaw n-htawm mu hkra tam ga (Tip: Firefox kaw Ctrl +F hpe dip let tam yang grau loi ai hku re. Code hpe tam ai shaloi, search box kaw code hpe bang ai shaloi, copy, paste n-galaw ai sha, type bang yang she' grau mai ai hku re. Copy, Paste galaw bang dat jang, code hpe n-mu ai law ai hku re.) Dai code hpe mu sai nga jang, de' a n-pu loi mi yu dat yang kaw,     <==n-dai zawn re code hpe mu na ra ai.

(Shing N-rai....)
<== N-dai zawn re code hpe mu ai ni gaw, n-pu na zawn byen ga.
6. Yawng ngut sai nga jang, code ni gaw, n-pu na code zawn rai taw na ra ai. A Hkyen rau madun da ai ni gaw, mi na, nga chyalu ni rai n-htawm, blue rau madun da ai ni gaw, jat dat ai code ni rai nga ai.

#fullpost {display:none;}

[+/-] Show Full Post...

[+/-] Hide Full Post...

checkFull("post-" + " ")

Ngut sai nga jang, madu na template hpe save galaw ga.
7. Ngut jang, Layout a pai maga, makau kaw na setting nga ai n-pu kaw na, Formatting nga ai kaw du hkra sa ga. Formatting nga ai tab a n-pu jahtum kaw, Post Template nga ai a makau kaw, Box langai mi nga na ra ai. N-pu kaw jaw na code hpe copy galaw n-htawm, dai box kaw paste galaw dat ga.

8. Setting hpe Save galaw ga. Html gram lajang ai lam gaw n-dai kaw ngut sai hku re.
9. New post hpe ka mara ai shaloi, madu madun da mayu ai laika ni hpe,   nga ai code a lahta kaw, ka n-htawm, read more (sh) matut hti na nga ai kaw dip dat ai shaloi, mu shangun mayu ai laika ni hpe gaw,   hte   a lapran kaw ka bang ga.
Awng Dang U Ga,
Sunday, August 3, 2008A Ten 11:06 AM
Menu Tabs hpe gara hku lang na ?
La ma na, ngai na blog de' galoi mung n-sa ga ai, Myit Su wa langai, ngai na blog de' sa chyai ai shaloi, ngai mara da ai, mahkup sumhpa(news,music,videos) ni hpe, lak san mi, shi hte' shi, hti mayu, yu mayu ai ngu ga. Shing nga jang, ngai hku n-na, shan hte(news,music,videos...etc) ni hpe, baw hpang n-garan da ai rai yang, ngai na blog de' sa chyai ai Myit Su wa hku n-na, (news,music,videos..etc) ni hpe shi yu mayu ai hku, shi hte shi, lak san n-mai yu sai hku re. Home Page kaw sha, News da, Music da, Videos da yawng gayau taw ai majaw, shi hku n-na, ngai na blog de' sa chyai ai shaloi, loi myit daw ai lam ni nga wa chye nga ai. Hpang de' sa chyai yang she' sa chyai sana.. :P
Dai reasons ni a majaw, Menu Tabs hpe lang hpang wa ai re. La ma na, Nang gaw, dai ni, Na a blog hta, videos post langai mi mara dat ai ngu ga. Dai hpe laga ni hte' n-gayau mat hkra, baw hpang(categories) garan da mayu ai. Blogger kaw gaw, categories hpe gara hku garan a ta nga yang, anhte new post hpe ka ai shaloi, laika ka ai box a, hkra maga de' na n-pu kaw, box kasha langai nga ai hku re. Labels for this post: nga ai makau kaw na box kasha hta, madu a blog kaw ka mara ai, baw hpang a myu myu hpe, shi hte' shi, seng ang ai hku Label garan shakap da di, mai garan da ai hku re. N-pu kaw sumla hte' madun da ai hku re.
Ya gaw, Madu ka dat ai post langai. Video mi rai rai, Music mi rai rai, News mi rai rai, hpa mi rai rai, hpe Myit Su wa hku n-na, shi hte' shi, Labels shakap da ngut sai ngu ga. Dai ni hpe, Menu Tabs a n-pu de' gara hku sa na law ?? Ga Shadawn, Video nga ai post ni yawng hpe, Video nga ai Menu Tabs a n-pu e`, tawn mayu jang, gara hku galaw na. Ya hte' mung, sumla hte' rau, kalang gaw san lang da ngut sai hku re. Rai tim, bai sang lang dan na.
Myitsu wa gaw, Video hte' seng ai Post langai hpe, Video ngu Label shakap let, Publish galaw dat jang, dai post hpe, yu dat yu ai shaloi, Post a n-pu jahtum kaw, Label: Video nga ai hpe mu lu na ra ai. Label: Video nga ai kaw na, Video nga ai kaw right click dip let, Properties nga ai kaw click galaw let, Dai Video nga ai, Label a url(address) hpe la ga. Dai ngut jang, dai url(address) hpe, ya hte' jaw da ai, "Na A Link" nga ai html section kaw, change bang la ga.
Shing nga jang, myit su wa hku n-na, Video hte' seng ai post mara shagu, shi hpe, Video ngu Label shakap ya jang, Menu Tabs kaw na Video nga ai Tab n-pu kaw, shi hkrai shi du mat wa na re. Ngai mung, n-nan e` gaw, ngai na ngai hkra, le` hti aww hti rai n-na Menu Tabs a majaw, grai kyin kau sai. A Ten mung grai ma ai. N-dai zawn, san lang dan na masha mung n-nga ai.
Note: N-tsa na, san lang dan da ai ni hpe, Blog ka ai, mahkrum madup kachyi mi nga yang she', grau n-na chye na loi na re ngu kam ai. Dai majaw, n-chye na shi ai nga jang mung, matut manoi mai san ai hku re. :)
Awng Dan U Ga
Thursday, July 31, 2008A Ten 10:42 AM
Menu Tabs hpe gara hku galaw na.
Website ni, Blog ni yawng ngu na daram, Menu Tabs ni hpe bang da ai mu lu ai. N-dai KC Bloggers Helpdesk hta mung, Simple Menu Tabs bang ai hpe, Ta Tut hku n-na sang lang dan ngut sai hpe mu lu ai. N-dai zawn contribute galaw ya ai, Ta Tut hpe ma grai chyeju dum ai hku re. Madu chye ai hpaji ni, machye machyang ni hpe, n-dai blog kaw garan gachyan mayu ai nga jang, kcbloggershelpdesk@gmail.com de' shana wa marit.. Blog hpaji sha n-rai, chye machye hpaji yawng hpe garan gachyan na matu, Hkap Tau la ga ai. :)
Ok.. N-dai kalang gaw, Menu Tabs hpe loi shatsawm la yu ga deng..Ya galaw na, Menu Tabs a hkrang gaw n-pu kaw madun da ai hku re.
Step By Step gau ngwi hti n-na galaw ga, myit n-tin ga. Hpa na ta nga yang, HTML gaw, kachyi mi sha, byen shut yang mung n-mai ai majaw re. Ok hpang saga.
1. Menu Tabs tawn da na shara hpe shawng galaw ga. Blogger kaw Menu Tabs ni hpe, law malawng gaw, Blog Header hte Blog Post a lapran e` tawn ai hku re. Blog Header hte Blog Post a lapran e` tawn na matu, Blog Header hte Blog Post a lapran e, Add A Page Element widget hpe shawng bang la ra na re. Dai hpe bang la na matu, madu a Layout n-pu kaw na, Edit Html Section kaw dip let, n-pu na code hpe mu hkra tam ga. Code ni hpe tam ai shaloi Ctrl + F hpe dip let tam yang grau loi ai hku re. Ctrl + F hte, tam n-mu jang, Scroll down galaw di tam ga. Code gaw,

Lahta na code hpe mu sai nga jang, showaddelement='no' nga ai hpe showaddelement='yes' ngu byen la ga. Dai hku byen ngut jang gaw Layout n-pu kaw, n-pu na sumla kaw zawn, Blog header hte, Blog Post a lapran kaw, Add A Page Element jat wa ai hpe mu lu na re.
2. Ngut sai nga jang, Edit HTML n-pu kaw sha, ]]>  nga ai code hpe bai mu hkra tam ga, (Ctrl + F) hpe dip let tam ga. Mu sai nga jang, N-pu na code ni hpe copy galaw n-htawm, dai ]]>  nga ai a, lahta kaw paste galaw dat ga.

#MainMenu
{
height:37px;
background:#FFFFFF url(http://kcbloggershelpdesk.googlepages.com/bmid_104.gif);
margin:0;
border:0;
}
#tab
{
margin:0;
top:0;
}
#tab ul
{
margin:0;
padding:0;
list-style:none;
float:left;
}
#tab li
{
display:inline;
float:left;
margin:0;
padding:0;
}
#tab a
{
background:#000000 url(http://kcbloggershelpdesk.googlepages.com/bright_104.gif) no-repeat right top;
margin:0;
padding:0;
text-decoration:none;
border:0;
display:block;
float:left;
}
#tab a span
{
display:block;
background:url(http://kcbloggershelpdesk.googlepages.com/bleft_104.gif) no-repeat left top;
padding:0 25px 0 15px;
font-family:Arial, Helvetica, sans-serif;
font-size:11;
color:#FFFFFF;
font-weight:bold;
line-height:37px;
}
#tab a:hover,#tab li.item_active a
{
background-position:right bottom;
border-color:;
}
#tab a:hover span,#tab li.item_active a span
{
background-position:left bottom;
color:#FFFFFF;
font-weight:bold;
font-style:normal;
text-decoration:none;
}
.dropmenudiv
{
position:absolute;
top:0;
float:left;
display:block;
visibility:hidden;
border:0 solid ;
background: #FFFFFF url(http://kcbloggershelpdesk.googlepages.com/bmid_104.gif);
color:#FFFFFF;
z-index:100;
text-decoration:none;
padding:0;
}
.dropmenudiv ul
{
margin:0;
padding:0;
list-style:none;
}
.dropmenudiv li
{
display:inline;
margin:0;
padding:0;
}
.dropmenudiv a:link, .dropmenudiv a:visited
{
width:180px;
margin:0;
padding:0;
display:block;
border:0 solid ;
color:#FFFFFF;
background:url(http://kcbloggershelpdesk.googlepages.com/bleft_104.gif) no-repeat left top;
font-weight:bold;
font-style:normal;
text-decoration:none;
}
.dropmenudiv a span
{
float:left;
display:block;
line-height:37px;
background:url(http://kcbloggershelpdesk.googlepages.com/bright_104.gif) no-repeat right top;
padding:0 25px 0 15px;
font-family:Arial, Helvetica, sans-serif;
font-size:11;
color:#FFFFFF;
}
.dropmenudiv a span
{
float:none;
}
.dropmenudiv a:hover
{
border:0 solid ;
background-position:left bottom;
font-weight:bold;
font-style:normal;
text-decoration:none;
color:#FFFFFF;
}
.dropmenudiv a:hover span
{
background-position:right bottom;
color:#FFFFFF;
font-weight:bold;
}
3. Ngut jang, template hpe save galaw ga. Layout de' bai wa n-htawm, Blog Header hte' Blog Post a lapran kaw na, mi yet bang dat ai Add A Page Element widget hpe dip let, dai kaw na, HTML/JAVASCRIPT nga ai hpe lata ngut jang, pru wa ai box hta, n-pu na code hpe copy galaw n-htawm, paste galaw ga.

Home
News
Video
About
Contact

5. Home, News, Videos, About, Contact nga ai shara kaw, madu na menu tabs mying hte' galai bang la ga. "Na A Link" nga ai kaw, madu na link hpe gayet bang la ga. Menu tabs kaw bang na matu, links hpe la ai shaloi, La ma na, myitsu wa gaw, News nga ai menu tabs a link hpe la mayu ai nga jang, Post n-pu kaw na, Label: News nga ai shara kaw na, News nga ai kaw Right click hpe dip let, Properties kaw News nga ai menu tabs a links hpe la ra na hku re. N-pu kaw sumla hte' madun da ai hku re.
Link hpe lu jang, "Na A Link" nga ai kaw, paste galaw bang la ga.
Ngut jang, save kaw dip dat n-na, madu a blog hpe bai yu dat ai shaloi, tsawm htap la ai, menu tabs hpe, mu lu na hku re. :).. N-chye na kau dat ai ni nga yang, Cbox kaw san da marit. Dang di ai daram mi, chye na hkra bai san lang dan mat wa na re. Ra rawng ai ni nga yang, mara raw dat ya marit.
Awng Dang U Ga,
Hkung Ga Let,
ShanglawtBlog


text:
Sunday, June 27, 2010
MYIT DIK NGA GA
Lang mi hta Sut Du langai mi gaw asak naw kaji ai Shi Kasha hpe Nam Kahtawng hkan nga ai mare masha ni a nga sat nga sa lam, galaw lu galaw sha lam ni hpe chye shangun, hkaja shangun mayu ai majaw Nam Kahtawng langai de woi lam ai. Nam Kahtawng kaw 2 ya ram nga let mare masha ni a nga sat nga sa, galaw lu galaw sha lam ni hpe hkaja la n na shan hte a buga de bai wa ma ai.
N ta de wa ai lam lapran hta Kawa gaw shi Kasha hpe ga san ni san ai hta;
Kawa: : Wa a Kasha e, n dai hkrun lam hkawm ai pyaw a ni?
Kasha: : Grai pyaw ai Wa.
Kawa: : dai hku nga yang n dai hkrun lam hta Wa a Kasha hpa baw hpaji ni lu wa ai law, Wa hpe naw tsun dan yu rit le,
Kasha: : Mai sa Wa,
An Wa ni kaw gwi langai sha nga ai, shan hte kaw gwi mali tup nga ai
Anhte n ta kaw gasup pa kachyi sha law ai sha nga ai, tim shanhte kaw n htum ai san tsawm hka shi hte dam lada ai pa layang nga ai.
An Wa ni a n ta wang hta shana shatu na matu dat wan puni nga ai, shanhte kaw gaw shana a matu htoi tu tsawm ai shata shagan ni nga ai,
An Wa ni a n ta kaw n bang pinra kaji sha law ai sha nga ai, tim shan hte kaw htum ngu n nga ai lamu ganghkau nga ai.
An Wa ni kaw n ta wang kaji sha law ai sha nga ai, shanhte kaw gaw an wa ni a wang hta htam latsa grau kaba ai hkau na pa ni nga ma ai.
An Wa ni a n ta kaw mu galaw na shangun ma ni shaga da ai, tim shanhte gaw masha ni kaw she ja gumhpraw lu na matu galaw jang sha ma ai.
Sha na lu na hpe anwa ni mari sha nga ai ten, shanhte gaw shanhte sha na hpe shanhte nan hkai sha ma ai.
An Wa ni a ja sutgan ni hpe makap maka zing tawn da na matu hkik hkam ai dum n ta ni nga ai rai tim shanhte hpe gaw shingra tara e makawp maka ya ai hpe lu la ai.
N dai zawn Kasha gaw hkrun lam hta shi mu mada ai lam ni hpe shi Kawa hpe azin a yang tsun dan mat wa ai, Kawa mung Kasha a ga ni hpe na nna mau mahka mat ai. Shaloi Kasha bai gahtap tsun dat ai gaw;
“ n dai zawn woi hkawm yai ai majaw Wa hpe n dang tsun hkra chyeju dum la n ngai, ya gaw an wa ni gade matsan ai lam hpe ngai Kasha a tsawm chye na mat sai Wa.”
N dai laika hpe mu hti n na anhte loi gaw mau mat na re, Kaja wa nga yang tinang kaw kaja wa n nga ai ni hpe myit tsang pu nna law hpa ai myit ni hte tinang hkum tinang makoi magap, masu nga na malai, tinang hta nga ai, lu da ai made mi hte myit dik chye let lu la sai shaman chyeju ni a matu chyeju shakawn chye ra nga ga ai.
Masha shagu gaw hkum zup ai, kup zup ai gadai mung n nga ga ai, lu da sai ni hpe shada garan gachyan garum shingtau la let nga sa wa yang anhte ni yawng hkum zup ai hpe lu la na re. Anhte a makau grup yin hte buga ni mung tsawm htap nga pyaw wa na ra ai.
Mut Tsawm
Posted by Kaiji Naw Naw at 6:38 AM 0 comments
Labels: Laika Ngau
Subscribe to: Posts (Atom)


text:
时间:2017-12-08 09:32:12 来源:德宏团结报
Mu lamang shara
Shata 12 pro 1 ya shani go nambat 30 lang “Mungkan aizi ana nhtoi”re.“Aizi ana htang maja lit jom gun, hkamja ahko ahkang jom hkam sha, hkamja ai Miwa mung jom go maden”ngu ai hpe madung shatai nan, Mangshi gaisin huayen wang ko aizi ana htang maja hko shabra mu galo hkrat wa nhtom, aizi ana htang maja ai myu shagu bungli ni hpe grau nna galo shagrang sa wa, hko shabra shachyam hkrat wa, hko shabra shatang shadu dat rai sai.
Mu lamang hta, myu ting na seng ang rungdap 19 hte myu ko nna gon lajang ai tsi mawan rungdap hkan na mu htam masha ni go, hko shabra laika gam ya, hkamja lam hkap jep ya, jahpu n la ai sai hkap shadon ya re ladat hte, shawa masha ni hpang de aizi ana htang maja hpaji hko shabra dat sai, grau nna go aizi ana kap wa ai lam hte ganing di htang maja hkrat wa na lam ni hpe ahkyak madung shatai nna hko shabra hkrat wa ma ai.
Mangshi aizi ana htang maja rapdo mu gum masha ni shachyen dan yang, ya yang Mangshi na ana htang mu go ningnan ai ahtik ko wa du sai, htang maja ai hta ana tsi lajang la hkrat wa ai ko na ahkyak bungli nan rai nga ai, rung dap shagu, hpong shingra hpungchyom shagu masha hkum shagu ko nna, aizi ana hpe atsom htang maja hkrat wa nna, aizi ana hpe gaja wa hkap pat shingdang kau hkrat wa ra nga ai.
Chye lu yang, mu lamang hta hko shabra laika buk 40000 jan gam shabra dat, hko shabra rai 300 jan shabra dat, shawa masha marai 11 hpe ana hkap jep ya, masha marai 130 ni hpe jahpu n la ai ana hkap tsi ya rai sai.


text:
Hugawng Ginwang Wunpawng Htunghkring Hpung kawn Hpyen yen mung shawa ni hte sep (18-20) shani du hkra Danai Kin Sa Ra lawk manau wang kaw hkrum zup bawngban hpawng galaw la lu sai lam chye lu ai.
Hpyen yen mung shawa ni a lamu ga ni hta nhprang sut rai ni htu shaw sha ya nga ai, lamu ga ni garan la nga ai majaw ndai lamu ga ni gaw mung shawa ni prat tup nga wa ai shara re ngu hpe seng ang ai mungdan asuya de tang shawn lu na matu bawngban ai re nga nna hpaji jaw ai hku sa du shanglawm ai KDNG amu madu Sara Steven N-wawt Naw Awng tsun ai.
Anhte a Sai daw sai chyen rai nga ai hpyen yen mung shawa ni hpyi shawn ai lam hpe madung bawngban ai re lam, hpyen yen mung shawa ni kawn dum nta ni hpe grai marit ai, mare buga de ya jang lagat wa mayu ai, moga kata kaw sha yak yak hkak hkak jam jau nga taw ra ai majaw grai wa mayu ai lam tsun ai nga nna Sara Steven tsun ai. (
Ya na zawn Hpyen yen mung shawa ni majan a majaw gan tawn kau da ra ai lamu ga ni hpe ရတနာေျမ လုပ္ကြက္ ngu masat kau ya ai majaw grai yawn myit machyi ai lam mung shawa ni tsun nga ma ai re.
Ndai bawngban hpawng hta KDNG hpe hpaji jaw ya na matu saw shaga ai hte sa du shanglawm ai lam, Danai na dak kasa salang ni, Nambyu, Namhkam, N-Ga Ga, Awng Lawt hkan na hpyen yen mung shawa ni sa du shanglawm ma ai lam shisawk Ing Raw tang madun da ai.


text:
时间:2018-09-17 16:59:14 来源:德宏团结报
1.U joban mang chyang mat shing nrai loi sinsin rai hkye ai nsam dan pru wa jang, mayu na hku rai yang U song hkun ana, pu shakrui ana re gan hkron kap ana byin nga ai re hpe yu shapro lu nga ai.
2.U joban loi mang mang re nsam mu jang, U sin ja ana, sade ana machyi shing nrai nang hpa rai sha hkrup ai nhten rai sai.
3.U joban sai n rong hpro hpro rai mat ai shaloi go lenhkyugyin (链球菌) ngu ai ana kap, Wuisinsu A ra gadon, hkum de wa ai namta nlo re ana shing nrai lanyan hkron kap ana ahkya machyi re nhten rai na re.
4. U joban hta mut mut re ahpyi shong go mat ai hpang, lasi hkyep daram gaba ai lapau kra wa ai go U nampan pan wa ai ana rai na re.
5. U joban hta htoi htoi rai akong wa ai go, U nbram mata ai re.
6. U joban hta chyang chyang rai lam mi hkro kap mat nna, dai hkro kap mat ai hpyi lam mi go mat jang ahpro re shan lam mi kra pru ai go, hpuhtau hkyu gyin (葡萄球菌) ana kap ai rai sai,
7. U joban hta tsit tsit rai bong wa jang go wuisinsu B1 gata ai rai na re.
8. U joban hta sai n rong ai zon hpro hpro rai mat ai hta n-ga, bai kyip mat wa ai go U pu shakrui tu ana machyi ai rai na re.
9. U joban mang mang rai mat ai hta n-ga, bai kyip mat wa ai go hkron kap chye ai manyen sap sanap hpye ana machyi ai rai na re.
10. U joban mala la bum mat ai go hkron kap chye ai U ladi hpye ana rai na re.